Apivita Wine Elixir Λάδι Προσώπου Για Αναδόμηση & Σύσφιξη Με Πολυφαινόλες Από Λάδι Σταφυλιού 30ml - ZPharmacy.gr\nZPharmacy.gr > Προϊόντα > Υγεία & Ομορφιά > Περιποίηση > Περιποίηση Προσώπου > Λάδια Προσώπου > Apivita Wine Elixir Λάδι Προσώπου Για Αναδόμηση & Σύσφιξη Με Πολυφαινόλες Από Λάδι Σταφυλιού 30ml\nApivita Wine Elixir Λάδι Προσώπου Για Αναδόμηση & Σύσφιξη Με Πολυφαινόλες Από Λάδι Σταφυλιού 30ml\nΚωδικός προϊόντος: 5201279059125\n40.00€ 27.96€ * στις τιμές συμπεριλαμβάνεται ΦΠΑ\nΛάδι προσώπου για αναδόμηση και σύσφιξη, με ελαφριά υφή, ενισχυμένο με πανίσχυρα αντιγηραντικά μόρια, κατάλληλο για όλους τους τύπους δέρματος.\nΛάδι προσώπου για αναδόμηση και σύσφιξη. Χάρη στο μοναδικό συνδυασμό ελαίων και αιθερίων ελαίων ελαφριάς υφής, ενισχυμένος με πανίσχυρα αντιγηραντικά μόρια (τις πολυφαινόλες, από λάδι σταφυλιού). Να σημειωθεί ότι είναι κατάλληλο για όλους τους τύπους δέρματος.\nΚύρια συστατικά & οφέλη: Μειώνει τις ρυτίδες και ενισχύει τη σφριγηλότητα και την ελαστικότητα της επιδερμίδας χάρη στις πολυφαινόλες από λάδι σταφυλιού, στη μαστίχα και στο λάδι λεβάντας. Tο αμπέλι κατέχει ξεχωριστή θέση στην κοσμετολογία. Οι πολυφαινόλες που εμπεριέχονται στα φύλλα του αμπελιού, προστατεύουν το κολλαγόνο και την ελαστίνη των ιστών, βοηθώντας στη διατήρηση της νεότητας και κατατάσσοντας το σταφύλι ανάμεσα στα πιο αποτελεσματικά είδη ενάντια στη γήρανση. Παράλληλα, λόγω των αντιοξειδωτικών του ιδιοτήτων δίνει λάμψη στο δέρμα. Στην σύγχρονη κοσμετολογία, χρησιμοποιείται το έλαιο των καρπών του ως έλαιο βάσης, λόγω της υψηλής πτητικότητας του. Το έλαιο, περιέχει λιπαρά οξέα και βιταμίνη Ε και θεωρείται εξίσου πλούσιο σε αντιοξειδωτικά ενώ οι πολλά υποσχόμενες θεραπευτικές ιδιότητές του προσφέρουν ενυδατική, μαλακτική, αντιφλεγμονώδη, αντιμικροβιακή και αντιγηραντική δράση. Τα μοναδικά στον κόσμο άνυδρα, αυτόριζα αμπέλια της Σαντορίνης καλλιεργούνται σε μορφή κουλούρας προκειμένου να ανταπεξέλθουν στις κλιματικές δυσκολίες του νησιού (ισχυροί άνεμοι, ξηρασία, αμμώδες ηφαιστειακό έδαφος) και έχουν αναπτύξει ισχυρές αντιστάσεις, παράγοντας σε πολύ μεγάλες ποσότητες εξαιρετικής αποτελεσματικότητας προστατευτικά μόρια, τις πολυφαινόλες. Από τα πλούσια σε πολυφαινόλες φύλλα τριών ποικιλιών (Αθήρι, Αηδάνι και Ασύρτικο) από τις οποίες δημιουργείται ο φημισμένος οίνος Vinsanto, η Apivita δημιούργησε ένα πανίσχυρο αντιγηραντικό εκχύλισμα το οποίο ξυπνά τη νεότητα της επιδερμίδας.\nΗ μαστίχα είναι χαρακτηριστικό φυτό της Χίου και χρησιμοποιείται για τις αντισηπτικές και επουλωτικές της ιδιότητες. To μαστιχόδεντρο Χίου είναι ενδημικό φυτό της Χίου και η μαστίχα προϊόν προστατευόμενης ονομασίας προέλευσης (Π.Ο.Π). Η Pistacia lentiscus συναντάται και στην ευρύτερη περιοχή της Μεσογείου, χωρίς όμως να εκρινει ρητινη με τις ιδιότητες της ποικιλίας Χίου. Η μαστίχα είναι μια φυσική ρητίνη με ιδιαίτερα οργανοληπτικά χαρακτηριστικά, εκκρίνεται σαν δάκρυ και ρέει ως σταγόνες στο χώμα. Το όνομά της μαστίχα προέρχεται από το ρήμα μασώ. Οι θεραπευτικές της ιδιότητες ήταν καταγεγραμμένες από τον Ιπποκράτη που τη χρησιμοποιούσε για να θεραπεύσει έλκη και γυναικολογικές παθήσεις. Εκτός από το πεπτικό σύστημα έχει ευεργετική δράση και στη στοματική υγεία. Επίσης, έχει αντιφλεγμονώδη, αντιμικροβιακή και αντιμυκητισιακή δράση. Αποτελεί φυσικό αντιοξειδωτικό για τον οργανισμό και συμβάλει στην επούλωση τραυμάτων.\nΗ λεβάντα θεωρείται το ηρεμιστικό της φύσης με μοναδικές ενυδατικές και καταπραϋντικές ιδιότητες. Δρα αποτελεσματικά κατά της αϋπνίας και διώχνει τον πονοκέφαλο και το στρες. Επίσης καταπραΰνει τις αλλεργίες, τα τσιμπήματα εντόμων και τα εγκαύματα. Η λέξη Lavender προέρχεται από το λατινικό ρήμα “lavare” που σημαίνει “πλένω”. Πράγματι, οι Ρωμαίοι συνήθιζαν να πλένονται και να καθαρίζουν τις πληγές τους με λεβάντα. Η λεβάντα είναι γνωστή ως το «ηρεμιστικό της φύσης». Έχει ενυδατικές και αναγεννητικές ιδιότητες και καταπραΰνει ερεθισμούς. Η λεβάντα είναι κατάλληλη για το ευαίσθητο δέρμα και βοηθά σε μυϊκούς πόνους. Το αιθέριο έλαιο της χαλαρώνει το σώμα και τις αισθήσεις και βοηθά στην καταπολέμηση της αϋπνίας, του πονοκεφάλους και του στρες, ενώ καταπραΰνει τσιμπήματα εντόμων και εγκαύματα.\nΕνυδατώνει, θρέφει και αναδομεί την επιδερμίδα με λάδι ελιάς, αμυγδάλου και ηλίανθου. Το λάδι ελιάς παραδοσιακά χρησιμοποιείται για να θρέψει, να τονώσει και να αναζωογονήσει το δέρμα και τα μαλλιά, ενώ προστατεύει τα μαλλιά από το σπάσιμο και την ψαλίδα. Η ελιά προσφέρει αντιοξειδωτική προστασία, ενυδατώνει και θρέφει το δέρμα και τα μαλλιά. Οι κόκκοι ελιάς δρουν ως ήπιο απολεπιστικό και συντελούν στο βαθύ καθαρισμό του δέρματος. Η ελιά είναι πολύ γνωστή από την αρχαία Ελλάδα και θεωρούταν σύμβολο δόξας, πλούτου και ευημερίας. Πλούσια σε βιταμίνη Ε και Α και σε πολυφαινόλες, ενυδατώνει και θρέφει την επιδερμίδα και τα μαλλιά, δίνοντάς τους λάμψη και επανορθώνοντας τις ξηρές άκρες, ενώ διαθέτει ισχυρές αντιοξειδωτικές ιδιότητες και προστατεύει την επιδερμίδα και τα μαλλιά από τις ελεύθερες ρίζες. Παράλληλα βοηθάει στην αναδόμηση της επιδερμίδας, αυξάνει τη λάμψη της, την ελαστικότητά της με αντιφλεγμονώδεις και αντιμικροβιακές ιδιότητες.\nΗ αμυγδαλιά έχει μαλακτικές, επουλωτικές, ενυδατικές και τροφοτονωτικές ιδιότητες για το δέρμα. Η αμυγδαλιά συμβολίζει το πέρασμα από τον Χειμώνα στην Άνοιξη. Το αμυγδαλέλαιο είναι από τα πλουσιότερα έλαια σε Βιταμίνες A, B & E, σε ιχνοστοιχεία και είναι συμβατό με τα λιπίδια του δέρματος. Ο Ιπποκράτης το χρήσιμοποιούσε για να καταπραΰνει τη φαγούρα και τον ερεθισμό από το έκζεμα, καθώς επίσης για την αντιμετώπιση γυναικολογικών παθήσεων. Έχει την ικανότητα να φροντίζει, να ενυδατώνει και να διατηρεί την ελαστικότητα της επιδερμίδας, καθώς και να θρέφει, να μαλακώνει και να ενυδατώνει τα μαλλιά. Είναι κατάλληλο για ευαίσθητες επιδερμίδες π.χ. βρεφών και για αφαίρεση του μακιγιάζ.\nΗ ονομασία του ηλίανθου προέρχεται από το γεγονός ότι η “ταξιανθία κεφαλή” ακολουθεί τον ήλιο κατά τη διάρκεια της ημέρας και στρέφεται πάλι προς την ανατολή το πρωί. Η τεράστια οικονομική του σημασία οφείλεται στο λάδι ηλιέλαιο που περιέχουν οι καρποί του – ηλιόσποροι.Το λάδι παραλαμβάνεται με έκθλιψη. Το ηλιέλαιο συνίσταται για τηγάνισμα επειδή η θερμοκρασία καπνίσματος του είναι υψηλή και φτάνει περίπου στους 230°C. Οι ηλιόσποροι τρώγονται αποξηραμένοι ή καβουρντισμένοι ενώ οι πολύ μικροί χρησιμοποιούνται ως πτηνοτροφή. Επίσης από τους σπόρους παράγεται ένα είδος φυστικοβούτυρου ενώ από τους κόνδυλους αλκοόλη. Το αφέψημα (τσάι) του φυτού χρησιμοποιείται ως αντιρρευματικό, διουρητικό, αποχρεμπτικό, αντιπυρετικό και στυπτικό.\nΠροστατεύει από το οξειδωτικό stress με λάδι πρόπολης και βιταμίνη Ε. Η λέξη πρόπολις ετυμολογικά σημαίνει “ προ της πόλεως”. Οι μέλισσες συλλέγουν ρητίνες από φυτά, τις αναμιγνύουν με κερί και γύρη, τις εμπλουτίζουν με ένζυμα και ιχνοστοιχεία για να την παρασκευάσουν. Τη χρησιμοποιούν ως δομικό υλικό, αλλά και για προστασία της κυψέλης από μολύνσεις και εισβολείς. Επίσης, με τη χρήση της πρόπολης επιτυγχάνεται η απόλυτη απoστείρωση της κυψέλης. Η πρόπολη περιέχει κατά μέσο όρο 55% ρητίνες, 30% κερί, 10% αιθέρια έλαια και 5% γύρη, φλαβονοειδή, φαινολικές και αρωματικές ουσίες και ιχνοστοιχεία. Το εκχύλισμα της πρόπολης ενισχύει την λάμψη και την υγεία του δέρματος και του παρέχει αντιφλεγμονώδη δράση, επίσης έχει αντισηπτικές και αντιβακτηριδιακές ιδιότητες. Χρησιμοποιείται στην καταπολέμηση της πιτυρίδας και στην καθημερινή φροντίδα των δοντιών και των ούλων λόγω των αντιβακτηριδιακών και επουλωτικών ιδιοτήτων της.\nΑναζωογονεί την επιδερμίδα και τη διάθεση χάρη στα αιθέρια έλαια νέρολι, πατσουλί, φασκόμηλο και τριαντάφυλλο. Το πατσουλί είναι αφροδισιακό και βοηθά στη μείωση του στρες, είναι ιδανικό για αφυδατωμένες ή ώριμες επιδερμίδες καθώς έχει επουλωτικές και αναπλαστικές ιδιότητες. Το αιθέριο του έλαιο χρησιμοποιείται ευρέως στην αρωματοθεραπεία για τις αφροδισιακές και χαλαρωτικές του ιδιότητες ενώ δρα κατά του στρες. Έχει επουλωτικές και αναπλαστικές ιδιότητες που το καθιστούν ιδανικό για το αφυδατωμένο ή για το ώριμο δέρμα με ρυτίδες. Χρησιμοποιείται για τη αντιμετώπιση του ραγισμένου και σκασμένου δέρματος, της πιτυρίδας, και κατά των μυκητιάσεων.\nΤο φασκόμηλο χρησιμοποιείται ως τονωτικό των μαλλιών και στην αντιμετώπιση της κυτταρίτιδας. Το αιθέριο έλαιο είναι αφροδισιακό και δημιουργεί αίσθηση ευφορίας. Αυτό το είδος φασκόμηλου, η γοργογιάννη, θεωρείται καταπληκτικό τονωτικό για τα μαλλιά, καθώς διεγείρει την ανάπτυξη τους και τα διατηρεί λαμπερά και δυνατά. Λόγω των αντιβακτηριδιακών του ιδιοτήτων, χρησιμοποιείται για τη διατήρηση της υγείας των μαλλιών και του τριχωτού της κεφαλής. Ανακουφίζει από το στρες και τη συναισθηματική ένταση, πολύ αποτελεσματικό για το βαθύ καθαρισμό του λιπαρού δέρματος και ιδανικό για τις ώριμες επιδερμίδες καθώς βοηθά στην αναγέννηση των κυττάρων.\nΤο τριαντάφυλλο συμβολίζει την ομορφιά και τη θηλυκότητα και έχει ισχυρή ενυδατική δράση. Χαρίζει αίσθηση ηρεμίας και χρησιμοποιείται ως αντικαταθλιπτικό καθώς βοηθά στην εξισορρόπηση των συναισθημάτων. Το τριαντάφυλλο έχει μια μακρά ιστορία στη χρήση του σε λαϊκές θεραπείες, ιδιαίτερα στον τομέα της περιποίησης του δέρματος. Το αιθέριο έλαιο τριαντάφυλλου χρησιμοποιείται ευρέως στα καλλυντικά και στην αρωματοποιία. Έχει ηρεμιστικές, αφροδισιακές, τονωτικές και αντικαταθλιπτικές ιδιότητες καθώς βοηθά στην εξισορρόπηση των ορμονών και των συναισθημάτων. Ενυδατώνει και τονώνει το δέρμα και είναι ιδανικό για ξηρή και ώριμη επιδερμίδα. Το νερό τριαντάφυλλου έχει στυπτικές, αντισηπτικές και τονωτικές ιδιότητες. Επιπλέον μειώνει το ερύθημα καθώς καθαρίζει και φρεσκάρει το ξηρό, ευαίσθητο δέρμα με ήπιο και ασφαλή τρόπο.\nΤο γεράνι ενυδατώνει και ρυθμίζει τη λιπαρότητα και είναι κατάλληλο για όλους τους τύπους δέρματος και για τα παιδιά. Ανακουφίζει από το άγχος και το στρες. Σύμφωνα με αστικό μύθο, το γεράνι φυτευόταν γύρω από τα σπίτια για να διώχνει τα “κακά πνεύματα”. Το αιθέριο του έλαιο έχει ενυδατικές, καταπραϋντικές, συσφιγκτικές, αντισηπτικές, αντιβακτηριδιακές και αντιφλεγμονώδεις ιδιότητες. Θεραπεύει τα σκασμένα χείλη και ανακουφίζει από το στρες. Εξωτερικά χρησιμοποιείται για την αντιμετώπιση της ακμής. Επιπλέον είναι πολύ αποτελεσματικό ως εντομοαπωθητικό (κουνούπια, ψείρες, κτλ).\nΜε 100% φυσική σύνθεση.\nΔερματολογικά ελεγμένο – Κατάλληλο για όλους τους τύπους δέρματος.\nΧωρίς: mineral oil, silicone, parabens, propylene glycol, ethanolamine, PCM & NM, butylene glycol, phthalates.\nΑπλώνετε κάθε βράδυ σε καθαρό και στεγνό πρόσωπο και λαιμό, αποφεύγοντας την περιοχή των ματιών. Για εξωτερική χρήση μόνο.\nΠριν την πρώτη χρήση οποιουδήποτε κρεμικού προϊόντος εφαρμόστε μια σταγόνα πίσω από το αυτί σας ή στην εσωτερική περιοχή του αγκώνα. Με αυτό τον τρόπο αν εκδηλώσετε αλλεργία στο προϊόν αυτή θα είναι περιορισμένης έκτασης και θα γίνει αμέσως αντιληπτή.\nΚΟΡΡΕΣ Άγριο Τριαντάφυλλο Λάδι Προσώπου 30ml


ΖΩΔΙΑ Φεβρουαρίου 09 2017 09:36\nΔίδυμε, οι συζητήσεις με τα αγαπημένα σου πρόσωπα θα είναι η προτεραιότητά σου σήμερα και μπορεί να αλλάξεις και το ημερήσιο πλάνο σου.\nΤo Ladylike.gr σε συνεργασία με το e-zwdia.gr γράφουν κάθε μέρα τι προβλέπει το ζώδιό σας. Τι λένε για σήμερα τα ζώδια, 9 Φεβρουαρίου;\nΗ σημερινή ημέρα θα σε βοηθήσει να ξαναβρείς την καλή σου διάθεση και να αφήσεις πίσω αυτά που σε απασχολούν. Η Σελήνη έχει περάσει στο φιλικό ζώδιο του Λέοντα και σε προτρέπει να ασχοληθείς μόνο με αυτά που σε γεμίζουν. Η αντίθεση που σχηματίζει με τον Ερμή από τον Υδροχόο, μπορεί να φέρει λεκτικές αντιπαραθέσεις κυρίως με άτομα του φιλικού σου περιβάλλοντος, καθώς θα έχεις την τάση να απαντάς με νευρικότητα. Προσπάθησε να συγκρατήσεις την παρόρμησή σου και όλα θα είναι καλά!\nΣήμερα θα έχεις τη διάθεση να μείνεις σπίτι και να βγεις μόνο για τα απολύτως απαραίτητα. Η Σελήνη έχει περάσει στον Λέοντα και μπορεί να σου δημιουργήσει συναισθηματική αναστάτωση. Η αντίθεση που σχηματίζει με τον Ερμή από τον Υδροχόο μπορεί να φέρει προβλήματα στην επικοινωνία με τους οικείους σου. Είναι πιθανό να δημιουργηθούν λεκτικές αψιμαχίες που θα ξεκινήσουν ακόμα και από κάτι μικρό, όμως θα πάρουν τεράστιες διαστάσεις, καθώς δε θα είσαι διατεθειμένος/η να σταματήσεις. Μην εξωθείς τα πράγματα στα άκρα, καθώς μπορεί να δημιουργηθούν σοβαρές ρήξεις.\nΟι συζητήσεις με τα αγαπημένα σου πρόσωπα θα είναι η προτεραιότητά σου σήμερα και μπορεί να αλλάξεις και το ημερήσιο πλάνο σου, ώστε να καταφέρεις να βρεθείς με ανθρώπους του περιβάλλοντός σου. Η Σελήνη έχει περάσει στον Λέοντα και η αντίθεση που σχηματίζει με τον Ερμή από τον Υδροχόο, θα δημιουργήσει λεκτικές αντιπαραθέσεις και από τη διάθεσή σου θα εξαρτηθεί το αν θα γίνουν σοβαρές. Προτίμησε να κρατήσεις μια ουδέτερη στάση σε θέματα που ξέρεις πως μπορεί να γίνουν το «κόκκινο πανί» ανάμεσα σ’ εσένα και τους συνομιλητές σου και μην προσπαθήσεις να πείσεις τους γύρω σου, γιατί θα εκνευριστείς.\nΣήμερα θα έχεις έντονη ανησυχία, που οφείλεται κατά κύριο λόγο στα οικονομικά σου θέματα, καθώς η Σελήνη έχει περάσει στον Λέοντα και θα σου δημιουργήσει απορίες και δεύτερες σκέψεις σχετικά με το αν διαχειρίστηκες σωστά τις οικονομικές σου υποθέσεις. Η αντίθεση που σχηματίζει με τον Ερμή από τον Υδροχόο, θα σε βοηθήσει να δεις τι κρύβεται πίσω από αυτά που θα ακούσεις σήμερα, ώστε να πάρεις τις σωστές αποφάσεις. Οι αντιπαραθέσεις με ανθρώπους που σχετίζονται με τα οικονομικά σου είναι πιθανές, γι’ αυτό προσπάθησε να μη δώσεις αφορμές!\nΗ Σελήνη έχει περάσει στο ζώδιό σου και θα σε κάνει να αισθανθείς πως είσαι στο επίκεντρο του ενδιαφέροντος για τους συνεργάτες, αλλά και τον/τη σύντροφό σου. Η αντίθεση που σχηματίζει με τον Ερμή από τον Υδροχόο, θα «ανοίξει» θέματα με τους γύρω σου και είναι πολύ πιθανό να σου φέρει προτάσεις για συμφωνίες και για συνεργασίες. Επίσης, είναι πολύ πιθανό να σου δημιουργήσει εκνευρισμό, με τον κίνδυνο να προκαλέσεις εντάσεις με τους γύρω σου. Πριν πάρεις οποιαδήποτε απόφαση σήμερα, σκέψου ότι θα πρέπει να είσαι σίγουρος/η, γιατί μετά θα είναι πολύ δύσκολο να την αναθεωρήσεις.\nΣήμερα δε θα έχεις όρεξη να ασχοληθείς με τις δουλειές σου και τις καθημερινές σου υποχρεώσεις πρακτικά, αλλά αντιθέτως θα σκέφτεσαι θεωρητικούς τρόπους επίλυσής τους. Η Σελήνη έχει περάσει στον Λέοντα και η αντίθεση που σχηματίζει με τον Ερμή από τον Υδροχόο, υποδηλώνει πως όσο λιγότερες δουλειές ανοίξεις σήμερα, τόσο πιο ανώδυνα θα περάσει η ημέρα. Προσπάθησε να αφήσεις το σώμα σου να ξεκουραστεί και το μυαλό σου να χαλαρώσει, χωρίς να γεμίσεις την ημέρα με προγράμματα, εργασίες και λοιπά αγχωτικά σενάρια.\nΗ Σελήνη έχει περάσει στον Λέοντα και υποδηλώνει πως είναι μια καλή ημέρα για να ασχοληθείς με τους φίλους σου και τους ανθρώπους που δραστηριοποιείσαι μαζί τους σε κάποια ομάδα ή κάποιο σύλλογο. Η αντίθεση που θα σχηματίσει με τον Ερμή από τον Υδροχόο, από τη μία θα σου χαρίσει διάθεση να ασχοληθείς πραγματικά με τις ομάδες ανθρώπων που σε περιβάλλουν, από την άλλη μπορεί να σε κάνει λίγο απότομο/η μαζί τους, καθώς θα νιώθεις ένα διάχυτο εκνευρισμό. Αν καταφέρεις να κρατήσεις τις ισορροπίες, δεν έχεις να φοβάσαι τίποτα!\nΟι επαγγελματικές σου φιλοδοξίες θα σε κάνουν να ξεκινήσεις να καταστρώνεις σχέδια, προκειμένου να τις υλοποιήσεις. Η Σελήνη έχει περάσει στον Λέοντα και η αντίθεση που σχηματίζει με τον Ερμή από τον Υδροχόο μπορεί να σου δυσκολέψει λίγο το έργο, καθώς είναι πιθανό να συναντήσεις εμπόδια, είτε από ανθρώπους του επαγγελματικού είτε του οικογενειακού σου περιβάλλοντος. Προσπάθησε να ανακτήσεις την ώριμη σκέψη σου και την ικανότητα να παίρνεις σωστές αποφάσεις ακόμα και σε δύσκολες συνθήκες, και μη δράσεις σπασμωδικά.\nΣήμερα θέλεις να αποκτήσεις νέες γνώσεις, είτε μέσα από συζητήσεις με τους ανθρώπους που βρίσκονται στο περιβάλλον σου, είτε μέσα από την αναζήτηση στο διαδίκτυο και σε βιβλία. Η Σελήνη που έχει περάσει στον Λέοντα, θα σε βοηθήσει να διευρύνεις τους πνευματικούς σου ορίζοντες και να αποκομίσεις νέες γνώσεις. Η αντίθεση που σχηματίζει με τον Ερμή από τον Υδροχόο, μπορεί να σε μπερδέψει και να σε δυσκολέψει να πάρεις αποφάσεις, καθώς θα προκύψουν πολλές διαφορετικές απόψεις πάνω σε συζητήσεις. Είναι πιθανό να προκύψουν και αντιπαραθέσεις, αλλά αν δεν τις πάρεις τοις μετρητοίς, δε θα σε πτοήσουν!\nΗ ημέρα θα ξεκινήσει με συναισθηματική αναστάτωση που δε θα σε αφήσει να χαλαρώσεις, καθώς θα σου έρθουν στο μυαλό γνώριμα πρόσωπα του παρελθόντος και διάφορα απωθημένα. Η Σελήνη έχει περάσει στον Λέοντα και η αντίθεση που σχηματίζει με τον Ερμή από τον Υδροχόο θα προσθέσει μια νευρικότητα, που μπορεί να καταλήξει σε καβγάδες με τους γύρω σου. Οι συζητήσεις για οικονομικά θέματα μπορούν να ανάψουν τα αίματα και να εντείνουν την ήδη περίεργη ατμόσφαιρα, για αυτό καλύτερα να τις αποφύγεις.\nΣήμερα είναι πιθανό να νιώσεις πιεσμένος/η, καθώς θα διαπιστώσεις πως τα αγαπημένα σου πρόσωπα δε θέλουν να έχουν μόνο συμβουλευτικό λόγο στις αποφάσεις σου, αλλά θέλουν και να αποφασίζουν αντί για εσένα. Η Σελήνη βρίσκεται στον Λέοντα και η αντίθεση που σχηματίζει με τον Ερμή, που βρίσκεται στο ζώδιό σου, θα φέρει αντιπαραθέσεις καθώς η συνεννόηση ανάμεσα σ’ εσένα και τους άλλους θα είναι δύσκολη. Αν δεν αφήσεις τον εκνευρισμό σου να υπερισχύσει, δε θα υπάρξουν απώλειες!\nΗ ημέρα θα είναι απαιτητική σήμερα, ξεκίνησέ τη με ένα καλό πρωινό, για να έχεις ενέργεια. Η Σελήνη έχει περάσει στον Λέοντα και έκτακτες υποχρεώσεις αλλά και αγγαρείες, θα κάνουν την εμφάνισή τους. Η αντίθεση που θα σχηματίσει με τον Ερμή από τον Υδροχόο, μπορεί να σε κάνει να πεις και μια κουβέντα παραπάνω καθώς θα νιώσεις αρκετά πιεσμένος/η από τις υποχρεώσεις που θα προκύψουν. Καλύτερα να μην το κάνεις, γιατί μπορεί να δημιουργηθεί ένας κύκλος παρεξηγήσεων με πρόσωπα που βρίσκονται στην καθημερινότητά σου.


Φάνης Αλμπάνης: "Ο Αξιός πρέπει να κερδίσει το στοίχημα της ανάπτυξης" | DeltaNews.eu\nΓρηγόρης Αγγελίδης 18 October 2019 928 Views\nΣυνέντευξη εφ’ όλης της ύλης παραχώρησε στο Deltanews, ο Αντιδήμαρχος σε θέματα, Αξιού, Τοπικής Οικονομίας, Αγροτουρισμού, και Εναλλακτικών Μορφών Τουρισμού, Φάνης Αλμπάνης με την ευκαιρία συμπλήρωσης 40 ημερών από την ανάληψη των καθηκόντων του:\nDN: Κάνοντας μια αποτίμηση των πρώτων αυτών 40 ημερών, με ποια ζητήματα ασχοληθήκατε;\nΦ.Α.: Οι πρώτες ενέργειες αφορούν την καταγραφή των προβλημάτων στη δημοτική ενότητα Αξιού, της κατάστασης στην αγροτική και αλιευτική οικονομία και στα προϊόντα της περιοχής. Ακολούθως θέσαμε τις πρώτες προτεραιότητες και σε συντονισμό με τον Δήμαρχο Γιάννη Ιωαννίδη και τους άλλους αντιδημάρχους προσπαθήσαμε να επιλύσουμε τα πιο πιεστικά προβλήματα.\nDN: Προτού προχωρήσουμε ας σταθούμε σε ένα θέμα της επικαιρότητας, κατά πόσο πιστεύετε ότι θα επηρεάσει την τοπική κοινωνία του Αξιού η παραχώρηση της γραμμής 80 και των άλλων γραμμών του Ο.Α.Σ.Θ στα ΚΤΕΛ;\nΦ.Α.: Θα επηρεάσει σίγουρα τους κατοίκους της δημοτικής ενότητας Αξιού, ωστόσο ίσως η κατάσταση βελτιωθεί από τη στιγμή που θα πληρούνται οι εξής προϋποθέσεις: δεν αλλάξει/μειωθεί η συχνότητα των δρομολογίων, δεν αυξηθεί το κόμιστρο που πληρώνει ο επιβάτης και να προμηθευτεί το ΚΤΕΛ, όπως ανακοίνωσε καινούργια λεωφορεία, διότι τα λεωφορεία του Ο.Α.Σ.Θ είναι σε τραγική κατάσταση. Εφόσον τηρηθούν αυτές οι προϋποθέσεις ενδέχεται να είναι ωφέλιμη αυτή η αλλαγή για τη δημοτική ενότητα Αξιού.\nDN: Πώς σκοπεύετε να αξιοποιήσετε τα αγροτικά προϊόντα που παράγει η περιοχή;\nΦ.Α.:Πρώτη ενέργεια είναι η αναβάθμιση της γιορτής ρυζιού, εξελισσόντάς τη σε ένα Διεθνές Φεστιβάλ, που σε συνεργασία με Πανεπιστήμια, φορείς και επιστήμονες, θα συζητούνται όλες οι εξελίξεις γύρω από τα προϊόντα αυτά ξεκινώντας από την περισσότερο αποδοτική καλλιέργεια τους, τα λιπάσματα και τη χρήση νέων τεχνολογιών στη γεωργία. Σημαντικό είναι επίσης να παντρέψουμε το ρύζι με το μύδι, όπου μέσα από ένα μεγάλο κοινό φεστιβάλ με τη συμμετοχή γνωστών Ελλήνων και ξένων σεφ, θα αναδεικνύεται η μαγειρική και διατροφική τους αξία. Καίριο σημείο της όλης προσπάθειας αποτελεί η δημιουργία και προώθηση του brand name των τοπικών μας προϊόντων. Στο πλαίσιο αυτό μπορούμε να ξεκινήσουμε από ημερίδες σε σχολεία για την αξία των τοπικών προϊόντων, αργότερα να επεκταθούμε στο ευρύ κοινό, έτσι ώστε κάθε σπίτι του Δήμου Δέλτα να έχει στο τραπέζι του τουλάχιστον ένα πιάτο αποτελούμενο από τα τοπικά μας προϊόντα. Μια εξαιρετική επίσης δράση θα ήταν στο τέλος του Διεθνούς Φεστιβάλ Νεανικών Ορχηστρών που γίνεται κάθε καλοκαίρι στη Σίνδο, το τελευταίο γεύμα να αποτελείται αποκλειστικά από τοπικά προϊόντα και να μοιράζονται στις ξένες ορχήστρες,(όπως και σε αυτές από τις άλλες πόλεις της Ελλάδα) συσκευασίες με τα τοπικά προϊόντα του Δήμου, έτσι ώστε να γίνουν οι καλύτεροι κοινωνοί και πρεσβευτές του brand name και της αξία τους.\nΣτα πλαίσια μάλιστα της αντιδημαρχίας προωθούνται δράσεις εναλλακτικής μορφής τουρισμού, μαζί με τον αγροτουρισμό, μέσω της αξιοποίησης του παραλιακού μετώπου, της λιμνοθάλασσας του Καλοχωρίου και του Δέλτα των ποταμών. Οι αθλητικοί αγώνες Delta Run, οι οποίοι βρίσκονται ψηλά στη λίστα μπορούν να αναδείξουν με τον καλύτερο τρόπο την ομορφιά και τα φυσικά τοπία ολόκληρου του Δήμου Δέλτα.\nDN: Το νερό αποτελεί το νούμερο 1 πρόβλημα για τη Δημοτική Ενότητα Αξιού. Ποιες δράσεις προωθείτε για την επίλυσή του;\nΦ.Α.: Η πρώτη παρέμβαση αφορά τον τρόπο και το κόστος με το οποίο θα λειτουργήσουν τα εξυγειαντήρια. Αν αυτό δε σταθεί δυνατό θα πρέπει να εξετάσουμε άλλες λύσεις. Έχουν ξεκινήσει ήδη επαφές από τον Δήμαρχο Γιάννη Ιωαννίδη με την ΕΥΑΘ, έτσι ώστε να ξεκινήσουν και να ολοκληρωθούν το συντομότερο δυνατό όλες οι απαραίτητες διαδικασίες ώστε η δημοτική ενότητα Αξιού να αποκτήσει επιτέλους καθαρό και πόσιμο νερό. Ωστόσο σε πρώτη φάση θα εξεταστεί κατά πόσο μπορούν να λειτουργήσουν και να παρέχουν καθαρό νερό τα εξυγειαντήρια.\nDN: Στο ζήτημα της σχολικής στέγης ποια προβλήματα εντοπίζονται στη δημοτική ενότητα Αξιού;\nΤο Δημοτικό Σχολείο Μαλγάρων και το 1ο Δημοτικό Σχολείο Κυμίνων είναι παλιά κτίρια και δεν έχουν συντηρηθεί σωστά. Το Γυμνάσιο Κυμίνων για παράδειγμα έχει παλιά κουφώματα που δεν επιτρέπουν να ζεσταίνεται επαρκώς το κτίριο το χειμώνα. Αντίστοιχα προβλήματα αντιμετωπίζουν και τα σχολικά κτίρια στον οικισμό της Βραχιάς. Αρχικά πρέπει όλα τα υπάρχοντα σχολικά κτίρια, είτε μιλάμε για δημοτικά, νηπιαγωγεία, παιδικούς σταθμούς ή γυμνάσιο να συντηρηθούν σωστά και να διορθωθούν τα προβλήματα που η παλαιότητα των κτιρίων βγάζει. Επίσης πρέπει να δούμε και τα κατάλληλα αντιπλημμυρικά έργα στα σχολικά, έτσι ώστε ούτε το νερό να συσσωρεύεται στις αυλές, αλλά ούτε και να πλημμυρίζει το εσωτερικό των κτιρίων. Πρώτος στόχος είναι σωστή συντήρηση και μετά ο κατάλληλος προγραμματισμός για καινούργια σχολικά κτίρια. Για παράδειγμα στην περιοχή Λιβάδι Κυμίνων υπάρχει μελέτη για την οικοδόμηση δημοτικού σχολείου. Τέτοιου είδους μελέτες πρέπει άμεσα να πραγματοποιηθούν για όσα κτίρια χρίζουν μετεγκατάστασης, ώστε τόσο οι μαθητές, όσο και οι γονείς και οι καθηγητές να αισθάνονται ασφαλή μέσα σε αυτά.\nDN: Αναφορικά με τους αθλητικούς και πολιτιστικούς συλλόγους του Αξιού, ποια προβλήματα εντοπίζονται:\nΣτο κλειστό γυμναστήριο των Κυμίνων το παρκέ είναι σε άθλια κατάσταση, φιλοξενεί μάλιστα μια μεγάλη ομάδα τους Μακεδόνες Αξιού, οι οποίοι αποτελούν διαφήμιση για τον τόπο μας. Ίδια κατάσταση και στο γήπεδο των Κυμίνων, όπου υπάρχουν κακοτεχνίες στην κερκίδα και δεν υπάρχει σκέπαστρο. Επίσης στο γήπεδο των Μαλγάρων τα αποδυτήρια είναι σε κακή κατάσταση. Επίσης στην Βραχιά έχουμε το πρόβλημα της μη συντήρησης του γηπέδου καθώς δεν υπάρχει τοπική ομάδα. Θα πρέπει άμεσα να αρχίσει να συντηρείται το γήπεδο καθώς τα γήπεδα δεν αφορούν μονάχα τις ομάδες αλλά το σύνολο των πολιτών. Οι εγκαταστάσεις αυτές φιλοξενούν τα παιδιά μας και τους δημότες, οπότε πρέπει άμεσα να συντηρηθούν σωστά. Επιπλέον πάλι στη περιοχή Λιβάδι Κυμίνων υπάρχει πρόβλεψη για έναν αθλητικό χώρο, όπως το Μυγδόνειο στη Χαλάστρα, όπου θα μπορούν οι δημότες να αθλούνται, να μπορούν ξεκουραστούν σε ένα αναψυκτήριο ή να κάνουν απλά τη βόλτα τους. Με τον τρόπο αυτό και η περιοχή θα αναβαθμιστεί και θα προσφέρονται ποιοτικές εγκαταστάσεις και αθλητικά δρώμενα στους δημότες. Σχετικά με τον πολιτισμό πρέπει να αξιοποιηθούν άμεσα τα πολιτιστικά κέντρα της περιοχής. Πρέπει να αξιοποιηθεί ο χώρος του παλαιού κτιρίου της ΕΠΕΜ στα Κύμινα και γενικότερα υπάρχουν πολλοί χώροι που μπορούμε να τους αξιοποιήσουμε με μικρές παρεμβάσεις. Οι πολιτιστικοί σύλλογοι είναι το ζωντανό κύτταρο των τοπικών κοινωνιών, για το λόγο αυτό οφείλουμε να δώσουμε ιδιαίτερη προσοχή στη προστασία και διάδοση των δράσεών τους. Για όλα αυτά έχουν ξεκινήσει οι σχετικές συζητήσεις και ενέργειες αλλά χρειάζεται χρόνος μέχρι την ολοκλήρωσή τους.\nDN: Ποια είναι η κατάσταση σε οδοποιία και ηλεκτροφωτισμό και ένα σχόλιο για τα πλευρικά διόδια σε Χαλάστρα και Μάλγαρα;\nΚαι σε αυτό το θέμα η κατάσταση δεν είναι καλή. Εκκρεμεί η ολοκλήρωση της εισόδου των Μαλγάρων από την Κατερίνη, που αποτελεί και την είσοδο του Δήμου μας, να φτιαχτεί ένα πεζόδρομος, να υπάρξει επαρκής ηλεκτροφωτισμός. Πρέπει να προχωρήσει η ασφαλτόστρωση από την είσοδο των Μαλγάρων μέχρι την έξοδο των Κυμίνων. Επιτακτική ανάγκη είναι ο ηλεκτροφωτισμός της αερογέφυρας των Μαλγάρων, όπου υπάρχει σκοτάδι. Αναφορικά με τα πλευρικά διόδια από τη μια πλευρά ίσως πετύχει να αποτρέψει την είσοδο των φορτηγών από τους οικισμούς, από την άλλη πρέπει να υπάρχουν εγγυήσεις ότι δε θα επηρεάσουν την τοπική κοινωνία, να υπάρχει δωρεάν πρόσβαση για τους κατοίκους και πρέπει να υπάρξει ιδιαίτερη μέριμνα για τους αγρότες και τους οδηγούς φορτηγών που διαμένουν στους οικισμούς, έτσι ώστε να μην επιβαρύνονται πηγαίνοντας από το σπίτι τους στο χώρο εργασίας τους. Φυσικά το καλύτερο θα ήταν να μην γίνουν τα πλευρικά διόδια.\nΚλείνοντας ο Αντιδήμαρχος τόνισε πως: Η μάχη της καθημερινότητας πρέπει να κερδηθεί στον Αξιό. Ο δημότης της δημοτικής ενότητας Αξιού πρέπει να νιώθει τη δημοτική αρχή κοντά του. Για το λόγο αυτό καλό θα ήταν να μεταφερθούν υπηρεσίες από τη Σίνδο στο αντίστοιχο κτίριο στα Κύμινα ή τα Μάλγαρα έτσι ώστε ο δημότης να μην αναγκάζεται να μετακινείται ακόμα και για τις πιο απλές διαδικασίες. Επίσης ο όρχος των οχημάτων καλό θα ήταν να σπάσει. Ένα του κομμάτι να εξυπηρετεί τον Εχέδωρο με την υπάρχουσα έδρα και ένα άλλο με έδρα τη Χαλάστρα να εξυπηρετεί τις κοινότητες Χαλάστρας και Αξιού. Τα προβλήματα είναι πολλά και δεν μπορούν να λυθούν όλα μαζί σε μικρό χρονικό διάστημα. Αυτό που μπορεί να γίνει είναι η καταγραφή, αξιολόγηση, μελέτη και ο κατάλληλος προγραμματισμός των μεγάλων έργων που θα αλλάξουν τη μορφολογία της περιοχής. Ο Αξιός πρέπει να κερδίσει το στοίχημα της ανάπτυξης και η τοπική αυτοδιοίκηση να δείξει ότι μπορεί να τα καταφέρει. Δουλεύοντας όλοι μαζί συντονισμένα, με υπομονή και αγάπη, θα μπορούμε σε λίγα χρόνια να αναδείξουμε τα συγκριτικά πλεονεκτήματα της περιοχής, να είμαστε περήφανοι και να τη θαυμάζουμε.\nΟ Αντιδήμαρχος Φάνης Αλμπάνης με τον Γρηγόρη Αγγελίδη


ΑΓΝΩΣΤΑ ΠΕΡΙΣΤΑΤΙΚΑ ΑΠΟ ΤΗ ΖΩΗ ΤΗΣ ΤΖΕΝΗΣ ΚΑΡΕΖΗ - θέατρο | OnlyTheater - Onlytheater\nΑΓΝΩΣΤΑ ΠΕΡΙΣΤΑΤΙΚΑ ΑΠΟ ΤΗ ΖΩΗ ΤΗΣ ΤΖΕΝΗΣ ΚΑΡΕΖΗ\nΗμερομηνία: Σάββατο, 27/07/2019 14:03\nΣτις 12 Ιανουαρίου 1932 γεννήθηκε η Τζένη Καρέζη. Μια σπουδαία καλλιτέχνης, τα πιο όμορφα μάτια του ελληνικού θεάτρου, όπως συνήθισαν να λένε, μια αγωνίστρια, που αν και ήταν σταρ επέλεξε να παραμείνει ηθοποιός.\nΣτα χρόνια της Κατοχής, η μικρή Ευγενία, όπως την έλεγαν ακόμα τότε, ήταν περίπου 10 ετών και η ναζίστικη θηριωδία, την σημάδεψε σε όλη την μετέπειτα ζωή της. Τον Σεπτέμβριο του 43', δύο συμμαθητές της, εκτελέσθηκαν στην πλατεία Αριστοτέλους, από τους Ναζί.\nΤο πραγματικό της επίθετο ήταν Καρπούζη. Ο Άγγελος Τερζάκης «ευθύνεται» γα το Καρέζη, με το οποίο την γνώρισε το κοινό.\nΟ πατέρας της ήταν πολύ αυστηρός, γυμνασιάρχης στο επάγγελμα, που δεν ήθελε ούτε κατά διάνοια η κόρη του να γίνει ηθοποιός. Εκείνη έδωσε κρυφά εξετάσεις στη δραματική σχολή του Εθνικού. Όταν το έμαθε τη χαστούκισε κι έτσι η νεαρή τότε Τζένη έφυγε από το σπίτι μαζί με τη μητέρα της. Χρόνια αργότερα, ενώ ήταν πια ήδη διάσημη κι είχε αποκτήσει ο γιο της, τον Κωνσταντίνο, την επισκέφτηκε στο σπίτι όπου διέμενε με τον Κώστα Καζάκο. Έκτοτε συμφιλιώθηκαν και μάλιστα ο ξαφνικός θάνατός του σε αυτοκινητιστικό δυστύχημα της κόστισε.\nΟ πρώτος της έρωτας ήταν ο ηθοποιός Γιώργος Παππάς που τον γνώρισε όταν ήταν ακόμα μαθήτρια στο Εθνικό.\nΣτον πρώτο της γάμο με τον Ζάχο Χατζηφωτίου που έγινε στις 7 Μαΐου 1962, στην εκκλησία της Αγίας Φιλοθέης, είχε μαζευτεί πλήθος κόσμου, και οι φανατικοί θαυμαστές της τής έσκιζαν κομμάτια από το νυφικό.\nΤον σύντροφο της ζωής της Κώστα Καζάκο τον γνώρισε στην ταινία «Κονσέρτο για πολυβόλα». Είχαν συναντηθεί αρκετές φορές σε δουλειές, αλλά δεν έδιναν καμία σημασία ο ένας στον άλλον. Σε εκείνα τα γυρίσματα ήρθαν κοντά και μάλιστα με αφορμή μια παρτίδα τάβλι, με το οποίο ήταν μανιακή. «Τελικά, ήταν μια παρτίδα τάβλι που κράτησε 26 χρόνια», όπως χαρακτηριστικά λέει ο Κώστας Καζάκος.\nΤο 1963 πρωταγωνιστεί στα «Κόκκινα Φανάρια», μία ταινία σταθμό στην καριέρα της, που την οδήγησε το καλοκαίρι του '64, στις Κάννες. Ο ξένος Τύπος μαγεύτηκε από την ομορφιά της Ελληνίδας ηθοποιού, που τη χαρακτήρισε «βεντέτα χωρίς βεντετισμούς».\nΗ παράσταση που σημάδεψε την καριέρα της, ήταν αναμφισβήτητα «Το Μεγάλο μας Τσίρκο» του Ιάκωβου Καμπανέλλη, το 1973, εν μέσω της δικτατορίας των συνταγματαρχών. Ήταν ένα έργο που αναδείχτηκε σε σύμβολο κατά της χούντας. Η Τζένη Καρέζη και ο Κώστας Καζάκος συνελήφθησαν. Στις 15 του Δεκέμβρη η Καρέζη και Καζάκος αποφυλακίζονται. Στις 22 του ίδιου μήνα οι παραστάσεις ξαναρχίζουν. Στην πρεμιέρα οι αστυφύλακες βρίσκονταν στους διαδρόμους όρθιοι και κατασκοπεύουν το κοινό. Στο τέλος της παράστασης βροχή από λουλούδια έπεσε στην σκηνή. Συγκεκριμένα ήταν κόκκινα γαρύφαλλα τα οποία ο κόσμος είχε κρυμμένα. Όταν έπεσε η αυλαία η Καρέζη συγκινημένη ψιθύρισε: «Ναι, μπορώ να ξανακάνω φυλακή εάν χρειαστεί».\nΟ γιος της αναμενόταν να γεννηθεί κοντά στην 21η Απριλίου. Τότε, τα παιδιά που γεννιόνταν αυτή την ημέρα τα βάπτιζε ή ο Παπαδόπουλος ή ο Παττακός, και ειδικά το παιδί της Καρέζη και του Καζάκου ήταν σίγουρο πως θα έσπευδαν να το βαπτίσουν αμέσως. Όμως η βαθιά δημοκρατική Τζένη είχε καταστρώσει ολόκληρο σχέδιο για αυτή την περίπτωση, σκοπεύοντας να κρύψει το παιδί. Ευτυχώς τελικά Κωνσταντίνος γεννήθηκε στις 25 του μηνός.\nΜε την Αλίκη Βουγιουκλάκη ήταν φίλες και εκτιμούσαν η μία την άλλη-άλλωστε υπήρξαν κι συμμαθήτριες στη δραματική σχολή. Ο όποιος ανταγωνισμός τους ήταν καθαρά επαγγελματικός, που πήρε διαστάσεις λόγω του μάρκετινγκ της εποχής, ενώ στην πραγματικότητα οι δυο τους έκαναν παρέα.\nΤο 1968 μάλιστα σε μία επιθεώρηση, ο Σταύρος Παράβας, σατίριζε τον Δημήτρη Παπαμιχαήλ. Τα κείμενα ήταν του Αλέκου Σακελλάριου και του Γιώργου Τζαβέλλα. Η Αλίκη Βουγιουκλάκη, απάντησε με μία μήνυση στους θεατρικούς συγγραφείς. Σε σχετική ερώτηση δημοσιογράφου, η Τζένη Καρέζη είχε πει: «Θεωρώ απαράδεκτο, συγγραφείς που έχουν συνεργαστεί με ηθοποιούς, και έχουν βγάλει χρήματα από αυτούς, να βγαίνουν και να τους υβρίζουν!». Εξαιτίας αυτής της δήλωσης, η Καρέζη κάθισε στο εδώλιο του κατηγορούμενου για εξύβριση συγγραφέων. Μάρτυρας υπεράσπισης της, δεν ήταν άλλη από την Αλίκη, γεγονός που αποδεικνύει τη σχέση των δύο γυναικών.\nΈφυγε στις 27 Ιουλίου 1992.


Ιταλικό «ντόμινο» στα ομόλογα του Νότου - Ένωση Πρατηριούχων Υγρών Καυσίμων & Σταθμών Αυτοκινήτων\nΙταλικό «ντόμινο» στα ομόλογα του Νότου\nΣε ελεύθερη πτώση βρίσκονται τα ομόλογα του ευρωπαϊκού Νότου, καθώς εντείνονται οι επιθετικές πωλήσεις, απόρροια της πολιτικής κρίσης στην Ιταλία, εκτοξεύοντας έτσι τις αποδόσεις, ειδικά των βραχυπρόθεσμων ομολόγων.\nΗ απόδοση του ιταλικού 10ετούς, που είναι και benchmark, φλερτάρει με το 2,70%, αριθμό που είχε να δει από το 2014. Την Παρασκευή είχε κλείσει στο 2,36%.\nΕιδικά τα βραχυπρόθεσμα ομόλογα 2ετούς-3ετούς ωρίμανσης βρίσκονται στο επίκεντρο των ρευστοποίησεων, απορροφώντας το μεγαλύτερο μέρος των «κραδασμών» από τα κύματα φόβου που στέλνει στις αγορές η πολιτική αστάθεια της Ιταλίας.\nΤο 2ετές ομόλογο της Ιταλίας εμφανίζει απόδοση 0,95% ωστόσο έφθασε έως το 0,98% ενώ το χαμηλό ημέρας ήταν 0,28%. Μεγάλες πιέσεις και στο 3ετές Ιταλικό ομόλογο στο 1,18% ενώ ξεκίνησε νωρίτερα στο 0,53%.\nΗ Ιταλία οδηγείται ξανά σε εκλογές πιθανότατα 9 Σεπτεμβρίου και η πολιτική κρίση που έχει ξεσπάσει σε συνδυασμό με την πιθανή ισχυροποίηση της Lega και του Κινήματος 5 Αστέρων αυξάνουν την αναταραχή στις αγορές και ειδικά στα κρατικά ομόλογα που είναι το μεγάλο θύμα.\nΤράπεζες και ασφαλιστικές διαθέτουν επίσης μεγάλη έκθεση σε ομόλογα, και επιδιδόνται σε ισχυρό sell-off, καθώς το ιταλικό χρηματιστήριο καταγράφει βαριές απώλειες της τάξεως του 2,5%. Την προηγου΄μενη εβδομάδα κατέγραψε απώλειες 4,5%.\nΠαρασέρνονται Ισπανία, Πορτογαλία – Σπεύδουν στα γερμανικά καταφύγια οι επενδυτές\nΌμως δεν είναι μόνο η Ιταλία θύμα. Μεγάλες ρευστοποιήσεις σημειώνονται στην Πορτογαλία με τα ομόλογα να έχουν εκτιναχθεί καταγράφοντας μεταβολή έως +80% μέσα σε μια ημέρα.\nΤο 10ετές Πορτογαλικό ομόλογο εμφανίζει απόδοση 2,02% είχε φθάσει έως το 2,16%.\nΤο 2ετές ομόλογο της Πορτογαλίας από -0,037% αναρριχήθηκε στο +0,10% ενώ στο 3ετές από 0,08% έφθασε στο 0,25%.\nΠιέσεις ασκούνται και στα ομόλογα της Ισπανίας με το 10ετές στο 1,51% από 1,43% χαμηλό ενώ στα ομόλογα λήξης 2 και 3 ετών επίσης παρατηρείται το ίδιο φαινόμενο λόγω των πωλήσεων\nΣτον αντίποδα για μια ακόμη φορά τα ομόλογα της Γερμανίας λειτουργούν ως επενδυτικό καταφύγιο, με το 10ετές ομόλογο της Γερμανίας εμφανίζει απόδοση 0,35%. Οι επενδυτές συρρέουν μαζικώς στα «ασφαλή» γερμανικά ομόλογα, με αποτέλεσμα τα spreads, οι διαφορά δηλαδή με τα αντίστοιχα ομόλογα του Νότου να εκτοξεύεται στα ύψη.


Τι λένε τα άστρα σήμερα, 7/7; - Astrology.gr\nΤΑ ΑΣΤΡΑ ΣΗΜΕΡΑ 07 Ιουλ 2013\nΤι λένε τα άστρα σήμερα, 7/7;\nΟυρανοκατέβατη χαρά υπόσχεται η συνάντηση της Αφροδίτης με τον Ουρανό - ειδικά για τα ζώδια της φωτιάς και του αέρα!\nΆλλ' αντ' άλλων! Με τη Σελήνη να κινείται τις πρωινές ώρες στους Διδύμους, γίνεται πιο αισθητή η ανάγκη να σκεφτείτε και να δείτε γνώριμα και φιλικά πρόσωπα, να διαθέσετε χρόνο για βόλτες και γρήγορες μετακινήσεις και ν' ασχοληθείτε με πολλά και διαφορετικά ενδιαφέροντα. Θυμηθείτε ότι ο Ερμής είναι ανάδρομος έως τις 20 του μήνα και αναβολές, παρεξηγήσεις και παρανοήσεις είναι και στο σημερινό πρόγραμμα.\nΓύρω στις μία και τέταρτο το μεσημέρι η Σελήνη διέρχεται από το ζώδιο του Καρκίνου και το υπόλοιπο της ημέρας είναι εξαιρετικό για οτιδήποτε σχετίζεται με την οικογένεια και το σπίτι. Επιπλέον, ευνοεί να βρεθείτε κοντά στη θάλασσα, να κολυμπήσετε, να έχετε ένα ρομαντικό τετ-α-τετ δίπλα στο κύμα - γενικότερα είναι θετική για κάθε δραστηριότητα κοντά στο υδάτινο στοιχείο.\nΟυρανοκατέβατη χαρά! Στην επιρροή της αυριανής όψης Αφροδίτης – Ουρανού, όμορφα και καλά πράγματα τόσο στον οικονομικό όσο και τον αισθηματικό τομέα μπορεί να εμφανιστούν στη ζωή σας ως μάννα εξ ουρανού.\nΚεραυνοβόλοι έρωτες, απρόβλεπτες συνεργασίες όπως επίσης ξαφνικά δώρα και ανέλπιστα κέρδη θα σας κάνουν να αναφωνήσετε «Απίστευτο κι όμως αληθινό».\nΚαρκίνοι, Σκορπιοί και Ιχθύες του α' δεκαημέρου θα δώσετε μεγαλύτερη έμφαση στη σχέση σας με τις γυναίκες, τους γονείς, τα πεθερικά και γενικότερα την οικογένεια σας.\nΛέοντες, Κριοί, Τοξότες και Δίδυμοι, Ζυγοί, Υδροχόοι, γεννημένοι στις αρχές του β' δεκαημέρου, το σύμπαν ευνοεί αισθηματικές γνωριμίες, ερωτικές εκπλήξεις και ευχάριστες ενασχολήσεις.\nΝα χαρείτε την Κυριακή σας! Όμορφα γεγονότα, πραγματικά και αληθινά, να συμβούν στη ζωή σας.


Paradise Riverview Resort, Don Det | Hotels.com\nΌλα τα καταλύματα σε Don Det, Champasak Province, Λάος\nΞενοδοχείο βασικών παροχών με εστιατόριο - Don Det\nUnnamed Rd, Don Det, Don Det, Champasak, Λάος\nΙστορική Γέφυρα, Ντον Ντετ - Ντον Κον - 36 λεπτά περπάτημα\nΚαταρράκτης Khonephapheng - 16 χλμ.\nΒουδιστικός Ναός Γουάτ Φουάνγκ Κέο - 24,5 χλμ.\nΒουδιστικός Ναός Γουάτ Φου Κάο Καέβ - 33,3 χλμ.\nΗ ρεσεψιόν είναι ανοιχτή καθημερινά από τις 6 π.μ. έως τις 7.30 μ.μ. Αν έχετε σκοπό να φτάσετε μετά τις 7.30 μ.μ. επικοινωνήστε με το κατάλυμα εκ των προτέρων, χρησιμοποιώντας τις πληροφορίες στην επιβεβαίωση κράτησης. Ο θυρωρός ή το προσωπικό της ρεσεψιόν υποδέχονται τους επισκέπτες κατά την άφιξη.\nΠροσφέρει το Paradise Riverview Resort δωρεάν ακύρωση και πλήρη επιστροφή χρημάτων;\nΝαι, το κατάλυμα (Paradise Riverview Resort) έχει διαθέσιμα δωμάτια με πλήρη επιστροφή χρημάτων για κράτηση στη σελίδα μας. Αν έχετε κάνει κράτηση για δωμάτιο με πλήρως επιστρέψιμη τιμή, μπορείτε να το ακυρώσετε έως και λίγες ημέρες πριν το check in ανάλογα με την πολιτική ακύρωσης του καταλύματος. Απλώς βεβαιωθείτε ότι έχετε διαβάσει την πολιτική ακύρωσης αυτού του καταλύματος, για να ενημερωθείτε για τους ακριβείς όρους και τις προϋποθέσεις.\nΠροσφέρεται στάθμευση στον χώρο του καταλύματος (Paradise Riverview Resort);\nΔυστυχώς δεν υπάρχει χώρος στάθμευσης στον χώρο του καταλύματος (Paradise Riverview Resort).\nΕπιτρέπονται κατοικίδια σε αυτό το κατάλυμα (Paradise Riverview Resort);\nΠοιες ώρες πραγματοποιείται το check-in και το check-out σε αυτό το κατάλυμα (Paradise Riverview Resort);\nΥπάρχουν εστιατόρια σε αυτό το κατάλυμα (Paradise Riverview Resort) ή στη γύρω περιοχή;\nΝαι, υπάρχει ένα εστιατόριο στο κατάλυμα. Μερικά κοντινά εστιατόρια είναι τα εξής: Adams Back Bar! (3 λεπτά με τα πόδια), Happy Bar (4 λεπτά με τα πόδια) και Street View (4 λεπτά με τα πόδια).\nΠροσφέρει υπηρεσία μεταφοράς με λεωφορειάκι από και προς το αεροδρόμιο αυτό το κατάλυμα (Paradise Riverview Resort);\nSofie, Ταξίδι με φίλους 1 διανυκτέρευσης, Μαρ 9, 2019\nklaus, Ταξίδι 2 διανυκτερεύσεων, Ιαν 8, 2019\nTiina, Ρομαντικό ταξίδι 5 διανυκτερεύσεων, Ιαν 2, 2019\nSylvie, Ταξίδι με φίλους 2 διανυκτερεύσεων, Δεκ 20, 2018\nΡομαντικό ταξίδι 2 διανυκτερεύσεων, Ιαν 31, 2019\nDenis, Ταξίδι με φίλους 5 διανυκτερεύσεων, Ιαν 30, 2019\nklaus, Ταξίδι 1 διανυκτέρευσης, Ιαν 10, 2019\nDon Det Ξενοδοχεία


Επισφάλεια | ΑΠΟΨΕΙΣ\nΤο «όχι» των πολιτών στα φαινόμενα σήψης\nPosted on 2 Μαρτίου, 2009. Filed under: Επισφάλεια, Εκπαίδευση, Πανελλήνια Ομοσπονδία Συλλόγων Διδακτικού και Ερευνητικού Προσωπικού των ΑΕΙ (ΠΟΣΔΕΠ), Συνδικαλισμός | Ετικέτες: ΔIAΠIΣTΩΣEIΣ |\nΜέσα στη γενική κατήφεια της περιόδου που διανύουμε, μάλλον είναι αναγκαίο να αναζητούμε κάποια ελπίδα πως κάτι, επιτέλους, μπορεί ν’ αλλάξει προς το καλύτερο. Κάτι το θετικό και ευοίωνο, που δεν θα προέρχεται από πολιτικούς και κόμματα. Αλλά από ενεργούς πολίτες, ως αντίδραση και παρέμβαση στην παρακμιακή τροχιά του τόπου, για την οποία –λιγότερο ή περισσότερο– ευθύνονται οι ποικιλώνυμες «ηγεσίες μας». Ενας τέτοιος ταγός –τύποις δε κορυφαίος– είναι η Πανελλήνια Ομοσπονδία Συλλόγων Διδακτικού και Ερευνητικού Προσωπικού των ΑΕΙ (ΠΟΣΔΕΠ), η οποία ιδρύθηκε για να εκπροσωπεί τους περίπου 12.000 πανεπιστημιακούς μας δασκάλους. Εως σήμερα, λοιπόν, η διοίκηση της ΠΟΣΔΕΠ αναδεικνυόταν από μια μειοψηφία των πανεπιστημιακών, η οποία δεν υπερέβαινε το 25%. Δηλαδή τους 12.000 καθηγητές των ΑΕΙ «εκπροσωπούσαν» και «εξέφραζαν», κατά τα τελευταία χρόνια, το πολύ 3.000 συνάδελφοί τους, που προέρχονταν –παγίως και σχεδόν αμιγώς– από την «αριστερότερη» πτέρυγα του Συνασπισμού και από το ΚΚΕ.\nΘα μπορούσε να παρατηρήσει κανείς ότι το «εκπροσωπευτικό» μόρφωμα της ΠΟΣΔΕΠ εντάσσεται στον συνολικό –κατά τις τελευταίες 10ετίες– εκπεσμό του συνδικαλιστικού μας κινήματος. Με κορυφαία και ιλαροτραγική διαστρέβλωση κάθε συνδικαλιστικής εννοίας και αρχής τη Γενική Συνομοσπονδία Εργατών(;) Ελλάδος. Διότι είναι γνωστό πως σε όλα τα όργανα της ΓΣΕΕ η απόλυτη πλειοψηφία έχει παραδοθεί στα συνδικάτα των Δημοσίων Επιχειρήσεων και Οργανισμών (ΔΕΚΟ) και των Τραπεζών (ΟΤΟΕ). Ομως οι δύο αυτοί κλάδοι απασχολούν μόνον το 8% του συνόλου των μισθωτών, από τους οποίους εξαιρούνται οι μόνιμοι δημόσιοι υπάλληλοι, που υπάγονται στην ΑΔΕΔΥ. Δηλαδή το 8% των ΔΕΚΟ και της ΟΤΟΕ «εκπροσωπεί» και το… υπόλοιπο 92% των εργαζομένων στον ιδιωτικό τομέα! Αυτή η εκτρωματική κατάσταση απολήγει κατά κανόνα στην κομματική ποδηγέτηση ή φαλκίδευση των συμφερόντων των εργαζομένων. Ταυτόχρονα, δε, χρησιμοποιείται ως εφαλτήριο των κομματοσυνδικαλιστών για τη μεταπήδησή τους στην πολιτική και την επιβράβευσή τους με κρατικά αξιώματα. Φυσικά η κατάσταση αυτή έχει οδηγήσει τον συνδικαλιστικό θεσμό σε πλήρη ανυποληψία. Δεν αφαιρεί, όμως, το δικαίωμα π.χ. της διοικήσεως της ΓΣΕΕ να εμφανίζεται ως ισότιμος «κοινωνικός εταίρος» της Πολιτείας. Αυτό το δικαίωμα μπορεί να αφαιρεθεί μόνο από τους δήθεν «εκπροσωπούμενους».\nΜε τίτλο «Η αφύπνιση των πληβείων της εργασίας», η Χριστίνα Κοψίνη έγραφε προ ημερών στην «Κ» ότι οι 620.000 απασχολούμενοι σε επισφαλείς ή προσωρινές εργασίες άρχισαν ήδη να συγκροτούν δικούς τους συλλόγους και σωματεία, εναντιούμενοι στην «εκπροσώπησή» τους από τη ΓΣΕΕ. Δεν πρόκειται για «αναρχοσυνδικαλιστές», όπως τείνει να τους χαρακτηρίσει η διοίκηση της συνομοσπονδίας. Αντίθετα, πρόκειται για εργαζομένους, οι οποίοι κατά την περίοδο αυτή εκφράζουν κατά τον αυθεντικότερο τρόπο την ανάγκη της συνδικαλιστικής τους καλύψεως και προστασίας.\nΜε ανάλογα δεδομένα φαίνεται να συντελείται τις ημέρες αυτές και η ανατροπή του «καθεστώτος» της ΠΟΣΔΕΠ. Η «σιωπηρά πλειοψηφία» των καθηγητών ΑΕΙ προσέρχεται στις εκλογές των πανεπιστημιακών συλλόγων, προκειμένου να ανατρέψει τη δεσποτεία της μειοψηφίας. Θα περίμενε κανείς αυτή η αφύπνιση να είχε εκδηλωθεί πολύ νωρίτερα. Προτού η πανεπιστημιακή κοινότητα υποκύψει στην ομηρία μιας ακραίας μειοψηφίας, η οποία επί χρόνια εμφανιζόταν ως επίσημος εκπρόσωπός της και «θεσμικός εταίρος» στα κρίσιμα προβλήματα που ταλανίζουν την Ανώτατη Παιδεία. Το πόσο «συναινετική» ή «εποικοδομητική» ήταν η στάση της ΠΟΣΔΕΠ σε όλες τις προσπάθειες διαλόγου το γνωρίζουμε όλοι. Τους λόγους για τους οποίους φοβόταν όπως «ο διάβολος το λιβάνι» τη διαρκή αξιολόγηση του έργου των ΑΕΙ τους υποπτευόμαστε. Μπορούμε επίσης να ερμηνεύσουμε την κομματωφελιμιστική στάση του επιτήδειου ουδέτερου για τους βανδαλισμούς σε χώρους διδασκαλίας, για τις βιαιοπραγίες και τους εξευτελισμούς καθηγητών, για την κατάντια του πανεπιστημιακού ασύλου.\nΘα περίμενε, επίσης, κανείς η αφύπνιση της πλειονότητος των πανεπιστημιακών δασκάλων να συντελεσθεί ερήμην των κομμάτων, τα οποία ευθύνονται και για τον ξεπεσμό του συνδικαλιστικού τους οργάνου. (Για την ιστορία πρέπει να σημειωθεί ότι η «έπαλξη» της ΠΟΣΔΕΠ αποτελεί μια από τις σπάνιες περιπτώσεις, που το ΚΚΕ «δέχθηκε» να συμπράξει με την αριστερότερη -έστω- πτέρυγα του «τρισκατάρατου» Συνασπισμού. Για την ανατροπή αυτής της «ανίερης συμμαχίας» συστρατεύονται, σήμερα (!) η ανανεωτική πτέρυγα του Συνασπισμού και μερίδα του ΠΑΣΟΚ). Ωστόσο η κατάρρευση του «καθεστώτος» της ΠΟΣΔΕΠ άρχισε προ διετίας, με την εμφάνιση των πρώτων και αυτόνομων αντιδράσεων των καθηγητών, οι οποίες «μορφοποιήθηκαν» τελικώς ως «κίνηση των 1.000 πανεπιστημιακών». Μακάρι, λοιπόν, η κίνηση αυτή να απαλλάξει την ΠΟΣΔΕΠ και απ’ όλους τους κομματο-εγκάθετους, που φιλοδοξούν να διαδεχθούν την απελθούσα, κακήν κακώς, ηγεσία της…\nTου Σταμου Ζουλα, Η ΚΑΘΗΜΕΡΙΝΗ, 01-03-09\nPosted on 15 Φεβρουαρίου, 2009. Filed under: Ανεργία, Βρυξέλλες, ΓΣΕΕ, Γενιά των 700 ευρώ, Επισφάλεια, Συνδικαλισμός |\nΟι 620.000 απασχολούμενοι σε «επισφαλή» επαγγέλματα έχουν φέρει σε αμηχανία τη ΓΣΕΕ και τους επίσημους συνδικαλιστικούς φορείς\n«Ντελιβεράδες», εργαζόμενοι σε βιβλιοχαρτοπωλεία, καθαρίστριες στο Δημόσιο, τηλεργαζόμενοι, δημοσιογράφοι «free lancer», συμβασιούχοι των 450 ευρώ, μετανάστες, «ενοικιαζόμενοι» των τραπεζών, μηχανικοί με «μπλοκάκι», νέοι εργαζόμενοι στα γνωστά «stages» των υπουργείων και των ταμείων. Οχι, όλοι αυτοί δεν προέκυψαν «ξαφνικά», τους γνωρίζαμε καλά από το 2000. Ο λόγος για επαγγέλματα και ειδικότητες που βρίσκονται εκτός των παραδοσιακών σωματείων, σε πλήρη επισφάλεια που κάνει ακόμη κι αυτή τη… μη κυβερνητική οργάνωση της «γενιάς των 700 ευρώ» να μοιάζει με παλαιομοδίτικη επινόηση…\nΤα «νέα» επισφαλή επαγγέλματα και οι συνδικαλιστικές τους εκφάνσεις, είναι συνέπεια της έκτασης που έλαβαν τα τελευταία χρόνια στη χώρα μας οι ευέλικτες μορφές απασχόλησης. Ενα μόνο τμήμα από τους 330.000 προσωρινά απασχολούμενους, τους 270.000 της μερικής απασχόλησης και τους 20.000 σε δουλειές «του ποδαριού». Ορισμένοι από αυτούς απασχολούνται στο 25% των επιχειρήσεων που κάνει χρήση εργολαβιών ή μπορεί και να προέρχονται από την απολύτως ανασφάλιστη εργασία.\nΗ δραστηριότητα που αναπτύσσουν, συγκροτώντας συλλόγους και σωματεία, έξω από τα παραδοσιακά σχήματα προκαλεί αμηχανία. Ιδιαίτερα όταν προχωρούν σε καταλήψεις χώρων, όπως της ΓΣΕΕ, του ΕΚΘ και της ΕΣΗΕΑ, προκαλώντας ερωτήματα για το εάν αναβιώνουν οι αντιδράσεις αναρχοσυνδικαλιστών του προηγούμενου αιώνα.\nΧωρίς θεσμική έκφραση\nΗ συνδικαλιστική «αφύπνιση» αυτών των νέων πληβείων της εργασίας εκδηλώθηκε το ίδιο απότομα με τον τρόπο που συντελέστηκε και η απορρύθμιση της αγοράς εργασίας και στην Ελλάδα. Μια απορρύθμιση την οποία ούτε η ΓΣΕΕ ούτε οι μεγάλες Ομοσπονδίες και τα Εργατικά Κέντρα φρόντισαν να ρυθμίσουν συνδικαλιστικά, όπως έγινε σε άλλες ευρωπαϊκές χώρες, δίδοντας ένα βήμα θεσμικής έκφρασης σε όλους όσοι κινούνται στην γκρίζα ζώνη μεταξύ της μισθωτής εργασίας και της αυτοαπασχόλησης.\nΛέγεται ότι σε πέντε χρόνια από σήμερα ο συνδικαλιστικός χάρτης στη χώρας θα έχει αλλάξει, καθώς το μόνο βέβαιο είναι ότι η οικονομική κρίση θα αυξάνει την ανασφάλεια στην εργασία, τα κοινοτικά κονδύλια για την υποτιθέμενη κατάρτιση θα εξαντλούνται μέχρι το 2013 και η ανεργία θα εναλλάσσεται με την απασχόληση σε διαφορετικούς εργοδότες, η κρίση αντιπροσώπευσης στα κατεστημενα συνδικάτα θα οδηγεί σε νέα σχήματα που ίσως αποδειχθούν απρόβλεπτα στον τρόπο που θα προωθούν τα συμφέροντα των μελών τους.\nΗ αναπαραγωγή ενός μοντέλου, προσαρμοσμένου στην πλήρη απασχόληση τύπου ΔΕΚΟ, που δεν υπάρχει πια παρά μόνο στα υπουργεία, αποτυπώθηκε ανεξίτηλα στη σύνθεση της ΓΣΕΕ. Αλλά και η παρατεταμένη παρουσία σε ηγετικά πόστα των ίδιων, επί μια εικοσαετία, επροσώπων δεν θυμίζει μόνο τους… γκριζομάλληδες κομσομόλους της ΕΣΣΔ. Συντηρεί και έναν μηχανισμό γραφειοκρατίας που αδυνατεί να προσαρμοστεί στις ραγδαίες μεταβολές, παραμένει στοχοπροσηλωμένη στην αυτοσυντήρησή της, βλέποντας κάθε καινούργιο μόρφωμα ως έναν δυνάμει κίνδυνο για την αναπαραγωγή της.\nΕπιχορήγηση εκατομμυρίων από το κράτος\nΟ γραφειοκρατικός μηχανισμός γεννήθηκε μέσα από την οικονομική εξάρτηση των τριτοβάθμιων σωματείων και των εργατικών κέντρων από το κράτος. Γι’ αυτό τον λόγο, συχνά η ΓΣΕΕ στην οποία κατευθύνονται τα περισσότερα χρήματα «αντιγράφει» το κράτος. Για παράδειγμα, αναθέτει την καθαριότητα των γραφείων σε εργολάβους και προσλαμβάνει ιδιωτικές εταιρείες security, κατά τα πρότυπα των κρατικών οργανισμών. Υιοθετεί ακόμη και τα προγράμματα stage των δημόσιων οργανισμών. Μάλιστα γνωστό στέλεχός της, πρόεδρος μεγάλης ομοσπονδίας ΔΕΚΟ, διατηρούσε επί χρόνια εργολαβική επιχείρηση καθαριότητας στο όνομα της συζύγου του.\nΗ ετήσια και πλούσια επιχορήγηση από την Εργατική Εστία απέκοψε τον δεσμό της όποιας συνδικαλιστικής συνδρομής συνέδεε το μέλος με την οργάνωσή του για τη μεγάλη πλειοψηφία των ασφαλισμένων στο ΙΚΑ.\nΜε αυτόν τον τρόπο, το 1/4 από τα ποσά των εργοδοτικών και εργατικών εισφορών που καταβάλλονται στον Οργανισμό Εργατικής Εστίας, μεταφέρονται κάθε χρόνο στις δευτεροβάθμιες και τριτοβάθμιες οργανώσεις, καθώς και στην εθνική συνομοσπονδία ατόμων με ειδικές ανάγκες. Το ποσό που καταβάλλεται στις οργανώσεις μπορεί να φτάσει το 25% των εισφορών που καταβάλλονται μέσω του ΙΚΑ -που διαδραματίζει τον ρόλο του ταμία της υποχρεωτικής συνδικαλιστικής εισφοράς- αλλά σε καμία περίπτωση δεν μπορεί να είναι κατώτερο του 15%. Δηλαδή από τα έσοδα των 140 εκατ. ευρώ σε εισφορές που είχε προϋπολογίσει η Εστία για το 2008, περίπου 35 εκατ. ευρώ καταβλήθηκαν στη ΓΣΕΕ και σε εργατικά κέντρα. Πού πανε οι εισφορές των εργαζομένων και των εργοδοτών; Σε λειτουργικές δαπάνες αλλά και σε «δαπάνες για ταξίδια και διαμονή στην Ελλάδα και το εξωτερικό, με σκοπό την ανάπτυξη σχέσεων με συνδικαλιστικές οργανώσεις και διεθνείς οργανισμούς που προωθούν την πολιτική των εργασιακών σχέσεων».\nΟσο η ΓΣΕΕ έχανε την επαφή της με τους εργαζόμενους του ιδιωτικού τομέα τόσο βελτίωνε την ικανότητά της να διαχειρίζεται μεγάλα κοινοτικά «πακέτα» που κατευθύνονταν στη φούσκα της κατάρτισης. Σιγά – σιγά το συνδικάτο άρχισε να γίνεται περισσότερο αποδεκτό σε φορείς της εξουσίας και λιγότερο στον κόσμο της επισφαλούς εργασίας.\nΒεβαίως, η ΓΣΕΕ πραγματοποιεί μερικά από τα καλύτερα προγράμματα στην αγορά. Ολοι το λένε. Αυτό όμως δεν σημαίνει ότι το σύστημα της κατάρτισης είναι αξιόπιστο. Παραμένει βαθιά αναξιόπιστο, αλλά, στην πράξη, δεν έχει αμφισβητηθεί ούτε από τη Συνομοσπονδία. Προγράμματα της ΓΣΕΕ επιχορηγούνται και με πόρους του ΛΑΕΚ, του λογαριασμού για την απασχόληση και την επαγγελματική κατάρτιση που συστάθηκε το 1996 με εισφορές εργοδοτών και εργαζομένων και υπάγεται στον ΟΑΕΔ. Τα ετήσια έσοδα του ΛΑΕΚ κυμαίνονται από 150 έως 200 εκατ. ευρώ.\nΠάντως, τα πολλά χρήματα θα προέλθουν από το Δ’ ΚΠΣ, αφού όλες οι οργανώσεις των κοινωνικών εταίρων θα μοιραστούν περίπου το 2% του ποσού που αντιστοιχεί στους πόρους που διαχειρίζεται το υπουργείο Απασχόλησης. Ολα στο όνομα της εργασίας.\nΑποκλεισμός των μη ελεγχομένων\nΑπό τι εξαρτάται όμως η τύχη ενός πρωτοβάθμιου σωματείου όταν υπάρχει μια ισχυρή συνδικαλιστική γραφειοκρατία; Από τον συσχετισμό παρατάξεων, προσώπων αλλά κυρίως από την τήρηση της τάξης και της ιεραρχίας. Κι όταν κάποιο από τα πρωτοβάθμια σωματεία αθετήσει τον παραταξιακό «όρκο», το μόνο που απομένει είναι η απομόνωση ή το σβήσιμο από τον χάρτη ή προσπάθεια εξαγοράς, λίγο αργότερα.\nΟσοι είναι εκτός πλαισίου, όσοι δεν έχουν παραταξιακούς πάτρωνες είναι δύσκολο να βρουν ακόμη και μια αίθουσα στα εργατοϋπαλληλικά κέντρα της χώρας που συντηρούνται από τις εισφορές των εργοδοτών και των εργαζομένων.\nΗ ιστορία του πρωτοβάθμιου πανελλαδικού σωματείου 1.500 μηχανικών ΑΕΙ και ΤΕΙ είναι αποκαλυπτική. Ηδη από το 2001,το 30% του συνόλου των μηχανικών στην οικοδομή, τις κατασκευές και τις βιομηχανίες, αλλά και των γεωλόγων, σχεδιαστών και εργοδηγών, αμειβόταν με δελτίο παροχής υπηρεσιών. Ο Σύλλογος Τεχνικών Υπαλλήλων Ελλάδος που ελέγχεται πλήρως από την ΠΑΣΚΕ (ο πρόεδρός του είναι επικεφαλής του ΚΕΠΕΑ της ΓΣΕΕ) αρνήθηκε να τους εγγράψει στη δύναμή του με το επιχείρημα ότι αμείβονταν με δελτίο. Στη συνέχεια προσέφυγε στα δικαστήρια, προκειμένου να στερήσει από το σωματείο τη δυνατότητα να υπογράφει συλλογική σύμβαση για τους εργαζόμενους με «μπλοκάκι». Το δικαστήριο απέρριψε την προσφυγή του συλλόγου και αναγνώρισε στο σωματείο των νέων μηχανικών το δικαίωμα να συνάπτει συμβάσεις τοπικής εφαρμογής (για την Αττική).\nΟι τεχνικοί των ΜΜΕ\nΔεν χρειάζεται να είσαι νέος για να αποκλειστείς από τους συνδικαλιστικούς μηχανισμούς. Αρκεί να είσαι διαφορετικός και να θέτεις σε αμφισβήτηση την πρωτοκαθεδρία. Αυτό αποδεικνύει η προσπάθεια που καταβάλλει η ΠΟΣΠΕΡΤ για να αποκλείσει από το συνέδριό της τρία σωματεία του ιδιωτικού τομέα στον χώρο των ΜΜΕ και μάλιστα παρά την αποτυχία της προσπάθειάς της να εξασφαλίσει γι’ αυτό και δικαστική απόφαση, με ασφαλιστικά μέτρα. Τα τρία σωματεία που θέλει να αποπέμψει η ΠΟΣΠΕΡΤ είναι των τεχνικών τηλεόρασης (ΕΤΙΤΑ), των τεχνικών Θεσσαλονίκης (ΕΤΙΤΒΕ) και των τεχνικών ραδιοφωνίας (ΕΤΕΡ). Για τις συγκεκριμένες οργανώσεις είχε αποφασιστεί να μην καταβάλλονται συνδρομές στην ΠΟΣΠΕΡΤ, προκειμένου να εξισορροπηθεί το κόστος από τη στέγαση γραφείων και άλλων εξόδων. Ωστόσο, παραμονές του συνεδρίου, και με τον κίνδυνο να αλλάξουν οι συχετισμοί, η ΠΟΣΠΕΡΤ ζήτησε ή τον αποκλεισμό των σωματείων ή την καταβολή 120.000 ευρώ. Φυσικά τα σωματεία στερούνται οποιασδήποτε επιχορήγησης.\nΑντιθέτως, στην ΠΟΣΠΕΡΤ με μια σύμβαση που είναι ακόμη σε ισχύ, ο πρόεδρος και ο γραμματέας λάμβαναν τα αντίστοιχα διευθυντικά επιδόματα των 1.300 ευρώ. Μάλιστα στη δημόσια ραδιοτηλεόραση ο «συμμετοχικός» συνδικαλισμός έχει προχωρήσει τόσο πολύ που επιβραβεύεται από όλους τους προέδρους. Ακόμη κι όταν ένας συνδικαλιστής πρόεδρος αποπεμφθεί από το αξίωμά του είναι ήσυχος, γιατί τον περιμένει μια θέση συμβούλου διοίκησης με έναν πολύ καλό μισθό. Αλλωστε αυτό συνέβη και με τους δύο προηγούμενους προέδρους της ΠΟΣΠΕΡΤ.\nΕίναι γνωστό ότι οι συνδικαλιστές της ΓΣΕΕ μετέχουν ακόμη σε ορισμένα διοικητικά συμβούλια τραπεζών και οργανισμών, έναντι αμοιβής που φτάνει τα 500 ευρώ τον μήνα. Ωστόσο, οι καλύτερα αμειβόμενες θέσεις είναι του αντιπροέδρου του ΟΑΕΔ, της Εργατικής Κατοικίας και της Εργατικής Εστίας. Κατά δήλωσή του ο γενικός γραμματέας της ΔΑΚΕ, κ. Κ. Πουπάκης έχει αρνηθεί την αμοιβή για τη θέση του υποδιοικητή στον ΟΑΕΔ, ενώ οι λιγοστοί εκπρόσωποι του ΚΚΕ και του Συνασπισμού που έχουν διοριστεί σε επιτροπές, πλην ενός, καταθέτουν τα επιμίσθιά τους στα ταμεία των κομμάτων\nΟυσιαστική απουσία από τους χώρους δουλειάς\n«Η αδυναμία των συνδικάτων οφείλεται πρώτα και κύρια στην ουσιαστική απουσία τους από τους περισσότερους χώρους δουλειάς. Ο συνδικαλισμός στη χώρα μας αναπτύχθηκε κυρίως στη σχετική ασφάλεια της δημόσιας απασχόλησης: όχι μόνο στο Δημόσιο αυτό καθεαυτό, αλλά και στον χώρο των δημοσίων επιχειρήσεων και των τραπεζών (μέχρι πρόσφατα επίσης κρατικών). Οι δύο τελευταίοι κλάδοι απασχολούν μόλις το 8% των μισθωτών (εκτός μονίμων δημοσίων υπαλλήλων που οργανώνονται στην ΑΔΕΔΥ), όμως η ΟΤΟΕ και τα συνδικάτα των ΔΕΚΟ έχουν απόλυτη πλειοψηφία στα όργανα της ΓΣΕΕ. Η άλλη όψη του νομίσματος είναι ότι η συνδικαλιστική πυκνότητα στον υπόλοιπο ιδιωτικό τομέα είναι γύρω στο 15%». Αυτό τονίζεται σε σχετική εργασία του Μ. Ματσαγγάνη, αναπληρωτή καθηγητή στο Οικονομικό Πανεπιστήμιο. Ο ίδιος συμπληρώνει:\n«Γενικά, η οργανωτική διείσδυση των συνδικάτων είναι χαμηλότερη στα πιο δυναμικά τμήματα της απασχόλησης. Η ισχνή παρουσία τους στις επιχειρήσεις του ιδιωτικού τομέα αναφέρθηκε. Το 40% των μισθωτών είναι γυναίκες, αλλά η “φυλετική” αναλογία στη Διοικούσα Επιτροπή της ΓΣΕΕ την περίοδο 1992-2004 ήταν κατά μέσο όρο τρεις γυναίκες σε 45 μέλη. Παλαιότερη δημοσκόπηση για λογαριασμό της ΓΣΕΕ διαπίστωσε ότι η συμμετοχή των νέων εργαζομένων στα συνδικάτα είναι μικρότερη κατά πέντε φορές από ό,τι των μεγαλύτερων ηλικιών. Τέλος, με την τιμητική εξαίρεση του Συνδικάτου Οικοδόμων, καμιά άλλη συνδικαλιστική οργάνωση δεν έχει οργανώσει τους ξένους εργάτες ούτε έχει εκλέξει κάποιον από αυτούς σε Δ.Σ. ομοσπονδίας».\nΓιάννης Παναγόπουλος: Κάποια συνδικάτα συμπεριφέρονται σαν κόμματα\nΟ πρόεδρος της ΓΣΕΕ κ. Γιάννης Παναγόπουλος, ρωτήθηκε από την «Κ», σχετικά με τον ρόλο που ο ίδιος πιστεύει ότι μπορεί να διαδραματίσει η ΓΣΕΕ εν μέσω κρίσης. Ο ίδιος μεταξύ άλλων λέει ότι πρέπει να σταματήσουν κάποια συνδικάτα να συμπεριφέρονται σαν κόμματα.\n— Σε μία περίοδο γενικευμένης δυσπιστίας προς τους θεσμούς, αισθάνεστε ότι μπορεί η ΓΣΕΕ και εσείς προσωπικά να εμπνεύσετε την εμπιστοσύνη σε αυτούς που φοβούνται ότι το «οχυρό» της απασχόλησης θα πέσει αμαχητί;\n— Οσοι φοβούνται για την αμαχητί πτώση του οχυρού ας γνωρίζουν ότι «χαμένες μάχες δεν υπάρχουν, παρά μόνο αυτές που δεν δίνονται». Στην εποχή της κρίσης, η δυσπιστία είναι γενικευμένη ιδίως προς τους πολιτικούς και κοινωνικούς θεσμούς.\nΟταν οι κοινωνικές συλλογικότητες και τα άτομα «παραλύουν», περιμένουν τη βοήθεια και το «θαύμα» από θεσμούς οι οποίοι όμως είναι έκφρασή τους. Η σχέση αυτή αλληλοτροφοδοτείται. Οι κοινωνικοί θεσμοί –όπως η ΓΣΕΕ– εμπνέουν και κινητοποιούν όταν όλες οι συνδικαλιστικές οργανώσεις κινητοποιούν και κινητοποιούνται από τους εργαζόμενους.\nΗ ΓΣΕΕ και τα συνδικάτα δεν είναι ένας μονολιθικός, κοινωνικός ή ιδεολογικός στρατός. Σ’ αυτά συνεκφράζονται πολλά και διαφορετικά ρεύματα. Για τον λόγο αυτό πολλές φορές εμφανίζονται υστερήσεις έναντι των απαιτήσεων, αναποτελεσματικότητα και οι «παιδικές ασθένειες» του κομματισμού και της παραταξιοποίησης, όπως και οι «γεροντικές» της γραφειοκρατικοποίησης και του συντεχνιασμού. Η μάχη δεν είναι ατομική. Εχω υποχρέωση να δώσω τον καλύτερο εαυτό μου, να ενώσω τους εργαζόμενους, να αποτρέψω τις άγονες κομματικές αντιπαραθέσεις, να επιδιώξω την κινητοποίηση απέναντι στον κοινό εχθρό των εργαζομένων: το κεφάλαιο, την εργοδοτική βουλιμία και αυθαιρεσία, τις κυβερνητικές πολιτικές που ευνοούν τους έχοντες και κατέχοντες σε βάρος των δυνάμεων της εργασίας. Αυτό έκανα και αυτό θα εξακολουθήσω να κάνω. Οι αποφάσεις πρέπει να λαμβάνονται μέσα στα συνδικάτα και να μη τις υπαγορεύουν κόμματα, εργοδότες, κράτος, αναλυτές και σχολιαστές. Και όταν τελικά λαμβάνονται, με ενότητα και δράση, να εργαζόμαστε για την υλοποίησή τους.\n— Ποιο είναι το σχέδιο της ΓΣΕΕ για να οργανώσει την άμυνα της εργασίας απέναντι στην κρίση;\n— Η ΓΣΕΕ είναι από τους λίγους θεσμούς που έχει παρουσιάσει σχέδιο και προτάσεις όχι μόνο άμυνας αλλά και διεξόδου. Βεβαίως από μόνη της η συνδικαλιστική δράση δεν αρκεί για την προστασία της εργασίας. Χρειάζεται ευρύτερο πολιτικό και οικονομικό σχέδιο. Γι’ αυτό ας σταματήσουν κάποια συνδικάτα να συμπεριφέρονται σαν κόμματα και κάποια κόμματα να συμπεριφέρονται σαν συνδικάτα. Οι «εργολάβοι» και οι αυτόκλητοι υπερασπιστές των εργαζομένων έχουν περάσει στα αζήτητα από τους ίδιους τους εργαζόμενους.\nΤης Χριστινας Κοψινη, Η ΚΑΘΗΜΕΡΙΝΗ, 15/02/2009


Ellinas Blog: Ψηφίστηκε κατά πλειοψηφία το πολυνομοσχέδιο\nΥπερψηφίστηκε αργά το απόγευμα της Τετάρτης, κατά πλειοψηφία, επί των άρθρων και του συνόλου του, το πολυνομοσχέδιο του υπουργείου Οικονομικών. Νωρίτερα, ολοκληρώθηκε σε κλίμα έντασης η συζήτηση στο Β' Θερινό Τμήμα της Βουλής επί των ρυθμίσεων, σε κάποιες από τις οποίες διαφώνησαν και βουλευτές της πλειοψηφίας.\nTελικά τα επίμαχα άρθρα 221 (για τα επικουρικά ταμεία και το εφάπαξ), 226 για την σύνθεση της Επιτροπής Ελέγχου για το πόθεν έσχες και 227 για την διαδικασία ελέγχου του πόθεν έσχες ψηφίστηκαν με 50 ψήφους των βουλευτών της συμπολίτευσης και 47 κατά της αντιπολίτευσης.\nΕν μέσω των αντιδράσεων, ο υπουργός Οικονομικών Γκίκας Χαρδούβελης ανακοίνωσε προ της ψηφοφορίας την επαναφορά στο υφιστάμενο καθεστώς για τη δημοσίευση προκηρύξεων του Δημοσίου και των ΟΤΑ στον Τύπο.\nΣυνεπεία της συνέχισης των αντιρρήσεων αυτών και ενόψει της ονομαστικής ψηφοφορίας για τις συγκεκριμένες διατάξεις, από την Κοινοβουλευτική Ομάδα της ΝΔ έγινε αντικατάσταση ενός βουλευτή, του βουλευτή της ΝΔ Δημήτρη Κυριαζίδη που προέρχεται από τους ένστολους.


Το ντέρμπι που αγαπήσαμε - SPORTSFEED\nΆρης – ΠΑΟΚ. ΠΑΟΚ – Άρης. Από το ανοικτό γήπεδο της ΧΑΝΘ στις 24 Οκτωβρίου 1926 μέχρι… αύριο, μια κόντρα που κρατάει 87 χρόνια, μια κόντρα που δημιούργησε την ιστορία του ελληνικού μπάσκετ, μια “μάχη” στην μητρόπολη του ελληνικού μπάσκετ, την Θεσσαλονίκη, που όσα χρόνια κι αν περάσουν, ουδείς θα σβήσει από τη μνήμη του όλα οσα τον έκαναν να την… λατρέψει.\nΑγαπάμε τα Άρης – ΠΑΟΚ γιατί…\nΜε αυτά μεγαλώσαμε (η γενιά των 30+). Αυτά τα παιχνίδια μας καθήλωναν στην τηλεόραση, στο γήπεδο, παντού. Γιατί αυτά τα παιχνίδια ήταν τα καλύτερά μας χρόνια.\nΕίδαμε τους καλύτερους να μονομαχούν μέσα στο γήπεδο, να τα δίνουν όλα για το πρωτάθλημα, το κύπελλο, το γόητρο, την περηφάνια.\nΔεν πρόκειται να δούμε ποτέ ξανά τον Γκάλη, τον Γιαννάκη, τον Σούμποτιτς “και τ’ άλλα παιδιά” να κοντράρονται με τον Κόρφα, τον Πρέλεβιτς, τον Φασούλα και τον Σταυρόπουλο. Όσα χρόνια και αν περάσουν, αυτοί οι παίκτες ήταν ότι καλύτερο έχει εμφανιστεί στην Α1.\nΥπήρχαν μόνο δύο σχοινιά και καμιά 20αρια αστυνομικοί εκεί στο πέταλο του Παλέ που χώριζαν τους οπαδούς, τότε που ακούγονταν βρισιές και τίποτα άλλο, τότε που δεν είχε γίνει σημείο αναφοράς η βία, αλλά το μπάσκετ, οι νίκες, οι τίτλοι.\nΟ Άρης έγινε “αυτοκράτορας” του ελληνικού μπάσκετ μέσα από αυτά τα παιχνίδια, δημιουργώντας έναν μύθο που ακόμα και σήμερα είναι άπιαστος από οποιαδήποτε άλλη ομάδα, καθώς αποτέλεσε σημείο αναφοράς πέρα από τα στενά όρια του ελληνικού αθλητισμού.\nΑπό την “Αποστολή στη Νικαράγουα” που ενέπνευσε τους παίκτες του ΠΑΟΚ στον τελικό κυπέλλου με τα… ξυρισμένα κεφάλια το 1984, μέχρι τα γούρια του Ιωαννίδη πάντα υπήρχε κάτι έξω από τις γραμμές του γηπέδου, που δημιουργούσε επιπλέον ίντριγκα.\nΟ ΠΑΟΚ είχε την υπομονή και την επιμονή να γίνει πρώτος και έγινε το 1992, όταν κατέκτησε το πρωτάθλημα, ρίχνοντας τον Άρη από τον θρόνο του μετά από επτά σερί χρόνια.\nΕίδαμε φάσεις που πολύ απλά δεν ξεχνιούνται. Το τρίποντο του Γιαννάκη, το τρίποντο του Πρέλεβιτς, το καλάθι και φάουλ του Σέλερς.\nΦόρεσαν την φανέλα ξένοι που υπήρξαν τεράστιες προσωπικότητες του παγκόσμιου μπάσκετ, όπως ο Τάρπλεϊ, ο Μπάρλοου, ο Λέβινγκστον, ο Βράνκοβιτς, ο Σκάιλς, ο Βίνσεντ, ο Στογιάκοβιτς, ο Μπέρι, ο Ορτίθ, ο Σάκλεφορντ, ο Σέλερς, ο Τζόουνς.\nΠάντοτε, σε οποιαδήποτε κατάσταση κι αν βρίσκονται οι δύο ομάδες, είτε κυνηγούσαν τίτλους, είτε απλά το αποτέλεσμα σε παιχνίδι πρωταθλήματος, υπάρχει κάτι “μαγικό” που μετατρέπει τον αγώνα σε ιεροτελεστία για ολόκληρη τη Θεσσαλονίκη.\nΠολύ απλά αυτή η κόντρα είναι ο βασικός τόμος στην ιστορία του ελληνικού μπάσκετ.\nΟι σταρ του twitter


Ο εκ Μαρωνείας Αρχιεπίσκοπος Αμερικής Μιχαήλ Κωνσταντινίδης (1892-1958) - paratiritis-news\nΗ υπό του Πρωτοκλήτου και Πρωτοθρόνου Οικουμενικού Πατριαρχείου χορήγηση του Αυτοκεφάλου Εκκλησιαστικού Καθεστώτος στην θυγατέρα Ορθόδοξη εν Πολωνία Εκκλησία\nΤοις κατ’ όναρ και καθ΄ύπαρ\n«Πανορθόδοξα διδάγματα περί της Ορθοδόξου Διασποράς»\nΟ εκ Μαρωνείας Αρχιεπίσκοπος Αμερικής Μιχαήλ Κωνσταντινίδης (1892-1958)\n120 έτη από τη γέννησή του στην ιστορική Μαρώνεια\nΟ από Κορίνθου αοίδιμος αρχιεπίσκοπος Βορείου και Νοτίου Αμερικής κυρός Μιχαήλ, κατά κόσμον Θουκυδίδης Κωνσταντινίδης, εγεννήθη εκ γονέων ευσεβών, τον Μιχαήλ και την Φιλιώ Κωνσταντινίδου, στην Μαρώνεια της Δυτικής Θράκης, κατά το έτος 1892. Εκ των φιλοχρίστων γονέων του εδιδάχθη την ευσέβεια και το πατροπαράδοτον σέβας, ενώ στο δημοτικό σχολείο της γενέτειράς του εδιδάχθη τα εγκύκλια γράμματα. Στη συνέχεια φοίτησε στο τότε ημιγυμνάσιο της Ξάνθης και αφού επέτυχε στις γραπτές εξετάσεις εισήχθη το έτος 1906 στην Θεολογική Σχολή της Χάλκης και απεφοίτησε αριστούχος το 1914, αφού προηγουμένως υπέβαλε αινέσιμη επί πτυχίω διατριβή με θέμα «Η περί βασιλείας του Θεού διδασκαλία της Καινής Διαθήκης».\nΚατά το τελευταίο έτος των σπουδών του στην Θεολογική Σχολή χειροτονήθηκε διάκονος και μετονομάσθηκε Μιχαήλ από τον τότε σχολάρχη και μητροπολίτη Σελευκείας Γερμανό Στρηνόπουλο (μετέπειτα Θυατείρων και Μεγάλης Βρετανίας). Μετά τη λήψη του πτυχίου του παρέμεινε επί ένα έτος ως υφηγητής της Θεολογικής Σχολής Χάλκης στην έδρα της Καινής Διαθήκης, αλλά και ως γραμματεύς αυτής, κατόπιν της απαιτήσεως του σχολάρχου Γερμανού. Συγχρόνως εδίδασκε και την ελληνική γλώσσα στις γυμνασιακές τάξεις της εμπορικής σχολής Χάλκης.\nΟ αοίδιμος Οικουμενικός Πατριάρχης Γερμανός ο Ε’ (1913-1918) εκτιμώντας την φιλομάθεια, τις ικανότητες και το ήθος του νεαρού τότε διακόνου Μιχαήλ απεφάσισε και του χορήγησε τελικώς το 1915 υποτροφία του Οικουμενικού Πατριαρχείου για ευρύτερες σπουδές στις θεολογικές ακαδημίες της Πετρουπόλεως και του Κιέβου. Σε αυτές εφοίτησε μέχρι το 1919, οπότε λόγω της ρωσικής επαναστάσεως αναγκάσθηκε να επιστρέψει στην Κωνσταντινούπολη. Στις 9 Ιουνίου του 1919 χειροτονήθηκε πρεσβύτερος και έλαβε το οφφίκιον του Μεγάλου Αρχιμανδρίτου των Πατριαρχείων από τον μεγάλο ιεράρχη, μητροπολίτη Δέρκων Καλλίνικο, ο οποίος στη συνέχεια τοποθέτησε τον Μιχαήλ ως προϊστάμενο του ιερού ναού Αγίου Στεφάνου, στην ομώνυμη κοινότητα της Κωνσταντινουπόλεως (6 Νοεμβρίου 1919 – 2 Οκτωβρίου 1920).\nΗ δράση του στην Ιερά Μητρόπολη Μαρωνείας\nΤον Οκτώβριο του 1920 απεστάλη υπό του Οικουμενικού Πατριαρχείου ως πατριαρχικός έξαρχος και τοποτηρητής στην Ιερά Μητρόπολη Μαρωνείας και Θάσου. Έδρα της μητροπόλεως ήταν η Κομοτηνή, η οποία τότε ήταν και η πρωτεύουσα της διασυμμαχικής διοικήσεως της Θράκης. Στην Κομοτηνή λοιπόν ο Μιχαήλ διηύθυνε συγχρόνως και το ημιγυμνάσιο της πόλεως στο οποίο εδίδασκε θρησκευτικά, ελληνικά και γαλλικά. Την μητροπολιτική επαρχία Μαρωνείας ο Μιχαήλ κατηύθυνε πνευματικώς για τρία ολόκληρα έτη και ως τοποτηρητής, επειδή ο τότε φιλάσθενος μητροπολίτης Μαρωνείας Μελισσηνός διέμενε στη νήσο Θάσο και λίγο αργότερα απέθανε στην γενέτειρά του, τις Σαράντα Εκκλησιές. Όταν το 1922 συνέβη η μικρασιατική καταστροφή, ο Μιχαήλ, που τότε ήταν πρόεδρος της επιτροπής αποκαταστάσεως προσφύγων Μ. Ασίας και Ανατολικής Θράκης, απεκατέστησε χιλιάδες πρόσφυγες στο Νομό Ροδόπης. Επί των ημερών του εδόθησαν και ελληνικά ονόματα στα χωριά της επαρχίας αυτής, που μέχρι τότε είχαν τουρκικά ή βουλγαρικά τοπωνύμια.\nΤο 1927 η ιεραρχία της Ελλαδικής Εκκλησίας λόγω των έντονων αντιπαραθέσεων με τον τότε αρχιεπίσκοπο Αθηνών Χρυσόστομο Παπαδόπουλο δεν εξέλεξε ως βοηθό επισκόπό του τον Μιχαήλ, ο οποίος για να μη φέρει σε δύσκολη θέση τον αρχιεπίσκοπο Χρυσόστομο, ανεχώρησε για την ελληνική κοινότητα του Λονδίνου, όπου είχε διορισθεί την 1η Απριλίου του 1927. Προϊστάμενος του ορθοδόξου καθεδρικού ναού της Του Θεού Σοφίας στον οποίο υπηρέτησε για 12 συναπτά έτη, μέχρι το έτος 1939. Κατά το διάστημα τούτο ο Μιχαήλ διετέλεσε αντιπρόσωπος του Οικουμενικού Πατριαρχείου κατά το συνέδριο «Πίστεως και τάξεως» που συνήλθε στη Λωζάνη κατά τον Αύγουστο του 1927, αντιπρόσωπος της Εκκλησίας της Ελλάδος κατά την διάσκεψη των Αγγλικανών (συνέδριο του Λάμπεθ) στο Λονδίνο το 1930, αλλά και αντιπρόσωπος του Πατριαρχείου Αλεξανδρείας στην δογματική επιτροπή ορθοδόξων και αγγλικανών τον Οκτώβριο του 1931 στο παλάτι του Λάμπεθ.\nΟ Μιχαήλ παράλληλα ασχολείται με τα θεολογικά γράμματα. Γράφει μελέτες, μεταφράζει εποικοδομητικά βιβλία, αρθρογραφεί στα εκκλησιαστικά περιοδικά, κατατοπίζει τους αγγλικανούς θεολόγους για την ζωή και δράση της ορθοδόξου εκκλησίας. Εξάλλου, η γνωριμία του με την αγγλικανή εκκλησία του έδωκε την ευκαιρία να γράφει κατατοπιστικές ανταποκρίσεις στο επίσημο θεολογικό περιοδικό «Εκκλησία».\nΕκλογή στη θέση του μητροπολίτη Κορίνθου\nΌταν το έτος 1938 εξελέγη κανονικός αρχιεπίσκοπος Αθηνών ο από Κορίνθου Δαμασκηνός Παπανδρέου, η ιερά μητρόπολη Κορίνθου παρέμενε κενή. Η κατάσταση αυτή συνεχίσθηκε για αρκετό χρονικό διάστημα διότι ο τότε δικτάτορας Ιωάννης Μεταξάς απομάκρυνε αντικανονικά και πραξικοπηματικά από τον αρχιεπισκοπικό θρόνο τον Δαμασκηνό και τοποθέτησε νέο αρχιεπίσκοπο τον από Τραπεζούντιος Χρύσανθο Φιλιππίδη που τότε ήταν αποκρισάριος του Οικουμενικού Πατριαρχείου στην Αθήνα. Έτσι, η εκλογή νέου μητροπολίτου Κορίνθου κατέληξε σε μέγα εκκλησιαστικό και πολιτικό ζήτημα, επειδή ακριβώς ο λαός της Κορίνθου που λάτρευε τον κανονικό αρχιεπίσκοπο και μέχρι τότε μητροπολίτη Κορίνθου Δαμασκηνό, είχε εξαγριωθεί με την συμπεριφορά του Ι. Μεταξά και του αντικανονικού Χρυσάνθου.\nΎστερα λοιπόν από πολλές συσκέψεις του αρχιεπισκόπου Χρυσάνθου και της κυβερνήσεως, νέος μητροπολίτης Κορίνθου εξελέγη ο Μέγας Αρχιμανδρίτης του κλίματος του Οικουμενικού Πατριαρχείου Μιχαήλ Κωνσταντινίδης, μέχρι τότε Ι. Προϊστάμενος του ορθοδόξου καθεδρικού ναού Της Του Θεού Σοφίας Λονδίνου. Η χειροτονία εις επίσκοπον του Μιχαήλ έλαβε χώρα την 10η Σεπτεμβρίου του 1939 υπό του αρχιεπισκόπου Αθηνών Χρυσάνθου και άλλων ιεραρχών στον μητροπολιτικό ναό Αθηνών. Η δε ενθρόνισή του πραγματοποιήθηκε την Κυριακή της 15ης Οκτωβρίου 1939 στον μητροπολιτικό ναό της Κορίνθου.\nΗ δράση του Μιχαήλ στην Κόρινθο\nΗ πολύπλευρη και πολυσχιδής ποιμαντορική δράση του τότε μητροπολίτου Κορίνθου Μιχαήλ εντοπίζεται σε τρεις περιόδους, την προπολεμική, στην διάρκεια της κατοχής (1940-1944) και την μεταπολεμική. Κατά την προπολεμική περίοδο ο μητροπολίτης Μιχαήλ ίδρυσε στην Κόρινθο με χρήματα από τις οικονομίες του ένα πλήρες πολυϊατρείο με όλες τις ειδικότητες της ιατρικής για την πρωτοβάθμια νοσηλεία και φροντίδα των απόρων ασθενών της πόλεως και του νομού. Παράλληλα επαύξησε τα λαϊκά συσσίτια και βελτίωσε τα ήδη υπάρχοντα στην πόλη της Κορίνθου.\nΟ αοίδιμος Μιχαήλ ανασυγκρότησε το «Αρχείο Μελετών» της Κορίνθου και ίδρυσε την πρώτη βιβλιοθήκη της πόλεως. Ο ίδιος επικοινωνούσε με το ποίμνιό του και με τους ανθρώπους των γραμμάτων διά των πολλών και ποικίλου περιεχομένου άρθρων του, που δημοσίευε στις κορινθιακές εφημερίδες. Ο Μιχαήλ επικοινωνούσε με τον λαό του μέσα από τα δημόσια κηρύγματά του, στις θείες λειτουργίες, κατά τις τακτικές και συχνότατες ποιμαντικές περιοδείες του σε όλα τα χωριά της μητροπολιτικής του περιφέρειας, αλλά και κατά τις επισκέψεις του στις φυλακές για να παρηγορήσει, να εμπνεύσει και να ενθαρρύνει τους φυλακισμένους.\nΗ Ιερατική Σχολή Κορίνθου, το λεγόμενο ιεροδιδασκαλείο, που ιδρύθηκε από τον τότε μητροπολίτη Κορίνθου και μετέπειτα αρχιεπίσκοπο Αθηνών Δαμασκηνό Παπανδρέου, επί των ημερών του μητροπολίτου Μιχαήλ οργανώθηκε καλύτερα και συνέχισε απρόσκοπτα την λειτουργία της. Παρόμοιο ενδιαφέρον επέδειξε για την αναβάθμιση και ενίσχυση και της φιλοπτώχου αδελφότητος Κορίνθου, η οποία παρείχε στους φτωχούς τα αναγκαία για την επιβίωσή τους. Σε πνευματικό επίπεδο ενίσχυσε τον σύλλογο «Ο Απόστολος Παύλος» από τον οποίο προέρχονταν πολλοί ιεροκήρυκες και κατηχητές, ενώ παράλληλα ίδρυσε και μεγάλο αριθμό κατηχητικών σχολείων για την καλλιέργεια των παίδων.\nΚατά τους σκληρούς χρόνους της κατοχής (1940-1944) ο μητροπολίτης Μιχαήλ οργάνωνε πολυάριθμα συσσίτια για χιλιάδες πένητες, λειτουργούσε και κήρυττε αδιαλείπτως και παντού για να εμψυχώνει και ενθαρρύνει τους πιστούς, ενώ δεν παρέλειπε να επισκέπτεται συχνότατα τους έλληνες φυλακισμένους. Σε πολλές μάλιστα περιπτώσεις έσωσε από βεβαία εκτέλεση τους έλληνες αντιστασιακούς. Τούτο συνέβη το 1943, όταν έσωσε 100 κατοίκους της Τριπόλεως, τους οποίους είχαν συλλάβει οι Γερμανοί ως ομήρους.\nΤην ίδια χρονική περίοδο ο μητροπολίτης Μιχαήλ συγκρότησε ένα πρόχειρο εκκλησιαστικό φροντιστήριο για την φοίτηση των μελλοντικών κληρικών, επειδή ο γερμανικός στρατός είχε επιτάξει το οίκημα της εκκλησιαστικής σχολής Κορίνθου. Προέβη επίσης στην ίδρυση του πρώτου εκκλησιαστικού γηροκομείου και της οικοκυρικής σχολής Περιγιαλίου. Στο τέλος της κατοχικής περιόδου ο αοίδιμος Μιχαήλ έσωσε και πάλι από βεβαία αιματοχυσία τους Κορίνθιους, όταν με το προσωπικό του κύρος κατάφερε να επιτύχει την αναίμακτη είσοδο των Ελασιτών στην Κόρινθο. Η ποιμαντορική δράση του μητροπολίτου Μιχαήλ κατά τη μεταπολεμική περίοδο (1945-1949) εστιάζετο αφενός στην πνευματική καλλιέργεια του ποιμνίου του και αφετέρου στο φιλανθρωπικό έργο της Εκκλησίας.\nΚαθ’ όλη την μεταπολεμική περίοδο ο αείμνηστος Μιχαήλ περιόδευε σε ολόκληρο το νομό Κορίνθου, όπου λειτουργούσε και κήρυττε τον θείο λόγο, επειδή πίστευε ότι η επικοινωνία με τον λαό του Θεού μπορούσε να εμπνεύσει κάθε άνθρωπο. Τούτο επιτεύχθη και με την έκδοση του χριστιανικού περιοδικού «Ο Απόστολος Παύλος». Παράλληλα ίδρυσε για τους νέους την «Φοιτητική ένωση Κορινθίας», ενώ ανασυγκρότησε και την περίφημη εκκλησιαστική σχολή Κορίνθου. Επί των ημερών του μητροπολίτου Μιχαήλ καθιερώθηκαν η «Εβδομάδα του Αποστόλου Παύλου», οι θείες λειτουργίες στον στρατό και οι θεολογικές συνάξεις νέων. Η δε προσφορά των πολλαπλών φιλανθρωπικών ταμείων της μητροπόλεως Κορίνθου εκάλυπτε τις ανάγκες του πονεμένου λαού σε τροφή, ιματισμό, φάρμακα και ιατρική περίθαλψη.\nΗ εκλογή του στη θέση του αρχιεπισκόπου Βορείου και Νοτίου Αμερικής\nΎστερα από μία επιτυχή δεκαετή ποιμαντική διακονία, δράση και προσφορά στην μητρόπολη Κορίνθου, η Ιερά Σύνοδος του Οικουμενικού Πατριαρχείου, κατά τον Οκτώβριο του 1949, εξέλεξε τον μητροπολίτη Μιχαήλ ως αρχιεπίσκοπο Βορείου και Νοτίου Αμερικής, εις διαδοχήν του Αμερικής κυρού Τιμοθέου. Ο αρχιεπίσκοπος Μιχαήλ έφθασε στην Νέα Υόρκη στις 15 Δεκεμβρίου του 1949 και αμέσως άρχισε την θαυμαστή, εθνική και εκκλησιαστική του διακονία στην γη της Αμερικής.\nΗ πρώτη μέριμνα του αρχιεπισκόπου Μιχαήλ ήταν η αναδιοργάνωση του γραφείου παιδείας για την βελτίωση της λειτουργίας των ελληνικών σχολείων, αλλά και για την ίδρυση νέων σχολικών μονάδων. Παράλληλα αναδιοργανώθηκαν και ιδρύθησαν νέα κατηχητικά σχολεία σε όλες σχεδόν τις ενορίες της Ιεράς Αρχιεπισκοπής Αμερικής. Αλλά και η θεολογική σχολή του Μπρούκλιν αναδιοργανώθηκε και απέκτησε βιβλιοθήκη, αναγνωστήριο και ναΐδριο. Χάρις επίσης στο ενδιαφέρον του αρχιεπισκόπου Μιχαήλ ανεδείχθη σε σχολή περιωπής η ορθόδοξη ακαδημία του Αγίου Βασιλείου. Έργον προσωπικό του αρχιεπισκόπου υπήρξε η ίδρυση και της ελληνορθοδόξου οργανώσεως νεολαίας Αμερικής.\nΕπί των ημερών του Μιχαήλ καθιερώθηκαν διάφορες εορτές και εκδηλώσεις, όπως η «Εβδομάδα των ελληνικών γραμμάτων και του Τύπου» και η «Εβδομάδα του Αποστόλου Παύλου». Βελτιώθηκε το περιεχόμενο του περιοδικού «Ορθόδοξος Παρατηρητής», αυξήθηκαν τα έσοδα της Ιεράς Αρχιεπισκοπής και ιδρύθηκε γηροκομείο για τους πένητες γέροντες ομογενείς. Ο Μιχαήλ με τις συνεχείς προτάσεις, εισηγήσεις και πιέσεις του προς το Οικουμενικό Πατριαρχείο για την ανάγκη της εκλογής βοηθών επισκόπων επέτυχε να εκλεγούν οι πρώτοι επίσκοποι και να οργανωθεί αρτιότερα η αρχιεπισκοπή της Αμερικής.\nΟ αρχιεπίσκοπος Μιχαήλ συνέγραψε βιβλία, μονογραφίες, μελέτες και άρθρα που τον καθιέρωσαν και τον καταξίωσαν ως άριστο θεολόγο και φιλόσοφο σε διεθνές επίπεδο. Τεράστιο υπήρξε επίσης και το μεταφραστικό του έργο, αφού πλείστα όσα είναι τα παντός περιεχομένου θεολογικά, ποιμαντικά και κοινωνικά βιβλία που μετέφρασε στην ελληνική, αλλά και από την ελληνική σε άλλες γλώσσες. Μοναδική και καίρια υπήρξε η παρουσία, συμμετοχή και δράση του Μιχαήλ στην οργάνωση και πρόοδο του Παγκοσμίου Συμβουλίου των Εκκλησιών.\nΟ αρχιεπίσκοπος Μιχαήλ ετιμήθη με πλείστα όσα παράσημα και μετάλλια από τα ορθόδοξα πατριαρχεία, τις ορθόδοξες αυτοκέφαλες εκκλησίες και από πολλά πανεπιστήμια του κόσμου. Ο μεγάλος αυτός Θρακιώτης ιεράρχης εκοιμήθη το έτος 1958 και ετάφη στην Αμερική. Αιωνία αυτού η μνήμη.\nΣημείωση: Ειδικά για την φιλεκπαιδευτική, εθνική και κοινωνική δράση στην Μητρόπολη Μαρωνείας (1919-1922) του τότε αρχιμανδρίτου Μιχαήλ Κωνσταντινίδη, βλ. Ιωάννου Ελ. Σιδηρά, «Η φιλεκπαιδευτική και φιλοπρόοδος προσφορά και δράση των μητροπολιτών Μαρωνείας από το 1860 μέχρι σήμερα. Τιμητικός τόμος στον σεβ. Μητροπολίτη Μαρωνείας και Κομοτηνής κ. Δαμασκηνό, «Θράκιος»», Κομοτηνή 2006, σ.σ. 255-285.


Η διαφορά στον τρόπο γυμναστικής | Reborn Training\nΓνωρίστε το Reborn Training\nTo Reborn Training είναι ένα personal training studio που διαρκώς εξελίσσεται, προσφέροντας υψηλού επιπέδου προγράμματα γυμναστικής προσαρμοσμένα στις ιδιαίτερες απαιτήσεις του κάθε αθλούμενου ξεχωριστά. Η κατάρτιση του προγράμματος αλλά και η επίβλεψή του γίνεται πάντα από personal trainer, πτυχιούχο Φυσικής Αγωγής.\nΈχουμε εμπνευστεί ένα νέο είδος άσκησης που έρχεται να ταράξει τα νερά και λέγεται Reborn fit. Έχει ως βάση το cross-training, περιέχει στοιχεία πολλών μορφών γυμναστικής ταυτόχρονα και ταιριάζει στον καθένα!\nΞεκινήστε κι εσείς τώρα!\nΕπιλέξτε το πρόγραμμα που σας ταιριάζει και ξεκινήστε άμεσα Δείτε από κοντά τη διαφορά στον τρόπο άθλησης με μια δωρεάν επίσκεψη στο χώρο του Reborn Training!JOIN NOW!


Σαουδική Αραβία: Υποστηρίζεις το Κατάρ; Φυλακή και πρόστιμο!\nΔημοσιεύτηκε: Πέμπτη, 08 Ιουνίου 2017 12:14\nΔεν είναι υπερβολή. Δεν είναι ποιητική αδεία. Είναι αλήθεια, πέρα για πέρα. Το καθεστώς της Σαουδικής Αραβίας έχει… "στραβώσει" τόσο πολύ με το Κατάρ που δεν θέλει να ακούει τους πολίτες της χώρας να το υπερασπίζονται. Και όσοι παρακούσουν, θα πάνε φυλακή…\nΌποιος λοιπόν τολμήσει να παρακούσει τις επιθυμίες της κυβέρνησης και τολμήσει να υπερασπιστεί το Κατάρ μέσω των social media απειλείται φυλάκιση έως και πέντε χρόνια, όπως μετέδωσαν τοπικά μέσα ενημέρωσης.\nΗ Σαουδική Αραβία ουσιαστικά… "εξέλιξε" την -επίσης "δημοκρατική"- απόφαση του γενικού εισαγγελέα των Ηνωμένων Αραβικών Εμιράτων να ανακοινώσει πως οι υπήκοοι των Εμιράτων που εκφράζουν συμπάθεια προς το Κατάρ, θα φυλακίζονται με τις ποινές να φτάνουν έως και τα 15 χρόνια και θα πληρώνουν και πρόστιμο!


ΘΕΣΗ ΑΚΤΙΝΟΛΟΓΟΥ | Πολυκλινική ΕΛΕΥΘΩ, ΑΡΓΥΡΟΥΔΗ Α.Ε.\nΠροκηρύσσεται θέση Διευθυντού Ακτινολόγου στην πολυκλινική ΕΛΕΥΘΩ. Η θέση είναι μόνιμης και αποκλειστικής απασχόλησης. Η αμοιβή είναι δελεαστική, (με στόχευση το διπλάσιο της αντίστοιχης θέσης Δημοσίου Τομέα), συζητήσιμη και οπωσδήποτε ανάλογη των προσόντων.\nΘετικά, αλλά όχι απαραίτητα, κρίνονται:\nΗ γνώση ξένων γλωσσών,\nΤυχών τεχνικές γνώσεις - Γνώσεις υπολοστών .\nΤο ακτινολογικό τμήμα της κλινικής διαθέτει άδεια Χ1 με στόχο πλήρους ανάπτυξης της άδειας ( CT scan) εντός πενταετίας, ενώ διαθέτει επίσης άδεια σκοπιμότητας για τοποθέτηση και μαγνητικού τομογράφου. Ο κύριος όγκος δουλειάς αυτή τη στιγμή περιλαμβάνει Μαστογραφίες, και υπέρηχους μαστών και άνω - κάτω κοιλίας, σαλπιγγογραφίες και μετρήσεις οστικής πυκνότητας.\nΠροσκαλούμε τους ενδιαφερόμενους να εκδηλώσουν το ενδιαφέρον τους καταθέτοντας ένα βιογραφικό σημείωμα και πιθανές συστατικές επιστολές με έναν από τους ακόλουθους τρόπους:\nΕίτε με fax στο +302271029700\nΓια οποιαδήποτε διευκρίνιση μπορείτε να έρθετε σε άμεση τηλεφωνική επαφή με τον κύριο Θεοδόσιο Αργυρούδη στο +306942444346.\nΕκτός από το ακτινολογικό τμήμα, η μονάδα περιλαμβάνει ένα πολύ καλά αναπτυγμένο Γυναικολογικό - Μαιευτικό τμήμα, Χειρουργική και Ορθοπεδική κλινική ενώ ταυτόχρονα εξυπηρετούνται επεμβάσεις Ουρολογικής, Αγγειοχειρουργικής, και Πλαστικής Χειρουργικής. Υπάρχει ένα πλήρως αναπτυγμένο τμήμα ελάχιστα επεμβατικής χειρουργικής με Λαπαροσκοπήσεις, Υστερο-, Κύστεο-, Γάστρο-,Κολονο-, Άρθρο- και Βρογχοσκοπήσεις, τόσο διαγνωστικές όσο και επεμβατικές. Υπάρχει επίσης πλήρως ανεπτυγμένο μικροβιολογικό εργαστήριο.\nΗ Χίος είναι το 5ο μεγαλύτερο νησί της Ελλάδας, με πληθυσμό 51000 κατοίκους. που διπλασιάζεται τους καλοκαιρινούς μήνες. Είναι από τα λίγα νησιά που έχουν πανεπιστημιακές σχολές (4 σχολές του πανεπιστημίου Αιγαίου), και έχει υψηλό βιοτικό επίπεδο. Ενδείκνυται για οικογενειάρχες και έχει πολύ καλό επίπεδο σχολικής εκπαίδευσης (παραδοσιακά μία από τις 5 πρώτες πόλεις σε επιτυχόντες στις πανελλήνιες εξετάσεις). Η μικρή απόσταση από την Σμύρνη (πόλη 7.8 εκατομμυρίων κατοίκων) επιτρέπει έναν αέρα κοσμοπολίτικο στο νησί και συχνές αποδράσεις για τους κατοίκους του.


ΠΡΟΣΚΛΗΣΗ ΕΝΔΙΑΦΕΡΟΝΤΟΣ ΠΡΟΜΗΘΕΙΑΣ ΧΩΜΑΤΟΣ ΓΙΑ ΤΟΝ ΧΥΤΑ ΤΟΥ ΔΗΜΟΥ ΣΥΜΗΣ | symi municipality\nΠΡΟΣΚΛΗΣΗ ΕΝΔΙΑΦΕΡΟΝΤΟΣ ΠΡΟΜΗΘΕΙΑΣ ΧΩΜΑΤΟΣ ΓΙΑ ΤΟΝ ΧΥΤΑ ΤΟΥ ΔΗΜΟΥ ΣΥΜΗΣ\nΕΛΛΗΝΙΚΗ ΔΗΜΟΚΡΑΤΙΑ ΣΥΜΗ, 23-4-2019\nΝΟΜΟΣ ΔΩΔΕΚΑΝΗΣΟΥ Αριθ. Πρωτ.: 1186\nΤΗΛ. 22460 – 72444\nΝ.& Σ. ΣΤΕΦΑΝΟΥ Ο.Ε.\nΠΡΟΣΚΛΗΣΗ ΕΚΔΗΛΩΣΗΣ ΕΝΔΙΑΦΕΡΟΝΤΟΣ ΠΡΟΜΗΘΕΙΑΣ\nΟ Δήμος μας ενδιαφέρεται να αναθέσει την δαπάνη για την προμήθεια ειδικού χώματος τύπου 3Α για την υγειονομική ταφή των απορριμμάτων στον ΧΥΤΑ του Δήμου Σύμης στην περιοχή Γλυφωνιές.\nΓια την κάλυψη της δαπάνης της ανωτέρω υπηρεσίας έχει εκδοθεί α) η υπ’ αριθ. πρωτ. 1144/19-4-2019 (ΑΔΑ: ΨΦΟΖΩΗΠ-5Δ8) απόφαση ανάληψης υποχρέωσης για την ύπαρξη διαθέσιμου ποσού, τη συνδρομή των προϋποθέσεων της παρ 1α του άρθρου 4 του ΠΔ 80/2016 και τη δέσμευση στα οικείο Μητρώο Δεσμεύσεων της αντίστοιχης πίστωσης με α/α Α-138.\nΠαρακαλούμε να μας αποστείλετε σχετική προσφορά για την ανωτέρω προμήθεια μέχρι την Τρίτη 30-4-2019 στις 09:00 π.μ.\nΔ. Ισχύον κωδικοποιημένο καταστατικό αν πρόκειται για εταιρεία.\nΑρμόδια υπάλληλος για την διενέργεια της προμήθειας και τυχόν διευκρινήσεων σχετικά με την εκδήλωση ενδιαφέροντος και τα είδη της προμήθειας είναι η υπάλληλος Μόσχου Χρυσοβαλάντου (τηλ. επικοινωνίας 22460-72444).\nΗ παρούσα πρόσκληση θα αναρτηθεί από σήμερα έως και την ημέρα της διαδικασίας 30-4-2019 στο πρόγραμμα «ΚΗΜΔΗΣ», στον «Πίνακα ανακοινώσεων του Δήμου μας» καθώς και στην «ιστοσελίδα του Δήμου μας «www.symi.gr».\n1.\tΗ από 22-3-2019 Τεχνική Έκθεση.\n2.\tΟ από 22-3-2019 Τεχνικές Προδιαγραφές.\n3.\tΟ από 22-3-2019 Ενδεικτικός Προϋπολογισμός.\n4.\tΈντυπο Προσφοράς.\nΟΙΚΟΝΟΜΙΚΗ ΕΠΙΤΡΟΠΗ Πληροφορίες: Χρηστάκη Σεβαστή Τηλέφωνο: 22463-60410 Φαξ: (22460) 71344 -71386 Σύμη, 23-06-2017 Αριθμ. Πρωτ.: 2387 Προς: Mέλη Οικονομικής Επιτροπής του Δήμου Σύμης Eνταύθα Παρακαλείστε όπως την 27η του μήνα Ιουνίου του έτους\nΠρόσκληση κατεπείγουσας συνεδρίασης Οικονομικής Επιτροπής\nΕΛΛΗΝΙΚΗ ΔΗΜΟΚΡΑΤΙΑ ΝΟΜΟΣ ΔΩΔΕΚΑΝΗΣΟΥ ΔΗΜΟΣ ΣΥΜΗΣΟΙΚΟΝΟΜΙΚΗ ΕΠΙΤΡΟΠΗ Σύμη, 06-11-2018 Αριθμ. Πρωτ.: 3812 FAX (22460) 71344 -71386 Προς: Μέλη Οικονομικής Επιτροπής Δήμου Σύμης Ενταύθα Παρακαλείστε όπως την 06η του μήνα Νοεμβρίου του έτους 2018,\nΠΡΟΣΚΛΗΣΗ ΤΑΚΤΙΚΗΣ ΣΥΝΕΔΡΙΑΣΗΣ ΟΙΚΟΝΟΜΙΚΗΣ ΕΠΙΤΡΟΠΗΣ


Παπαχριστόπουλος: Θετική η συμφωνία, ιστορική στιγμή | Πολιτική Ειδήσεις\nΠαπαχριστόπουλος: Θετική η συμφωνία με ΠΓΔΜ, ιστορική στιγμή\n«Δεν έχω μάθει να υποκρίνομαι. Το δικαίωμα να λέω τη γνώμη μου σε ένα μείζον εθνικό θέμα δεν θα μου το στερήσει κανείς», είπε.\nΓΡΑΦΕΙ: THETOC TEAM published 13 Ιουν. 18 (10:48)\n«Η συμφωνία αυτή είναι πάνω από κομματικές γραμμές, είναι μια ιστορική στιγμή, θετική για τη χώρα και πιστεύω ότι η Ιστορία θα την καταγράψει θετικά. Είναι ένα θέμα που έπρεπε να λυθεί», τόνισε.


XaZoKoUtIA: Αναχρηματοδότηση: Συμφέρει;\nΗ αναχρηματοδότηση δεν είναι τίποτε άλλο παρά την αντικατάσταση ενός υπάρχοντος δανείου με ένα καινούργιο.... Υπάρχουν πολλοί λόγοι για τους οποίους οι ιδιοκτήτες ακινήτων κάνουν αναχρηματοδότηση: Η ευκαιρία να αποκτήσουν ένα χαμηλότερο επιτόκιο, η ευκαιρία να μειώσουν τη διάρκεια των δανείων τους, η επιθυμία να φύγουν από ένα κυμαινόμενου επιτοκίου δάνειο και να πάνε σε ένα σταθερού επιτοκίου ή το αντίστροφο ή και ακόμα να αποκτήσουν ρευστότητα προκειμένου να χρηματοδοτήσουν μια αγορά.\nΌμως κάθε επιλογή έχει οφέλη και παγίδες. Ένας από τους καλύτερους λόγους για να αναχρηματοδοτήσει κάποιος το δάνειο του είναι για να μειώσει το επιτόκιο του υφιστάμενου.\nΟ εμπειρικός κανόνας λέει ότι αξίζει η κίνηση μόνο αν σηματοδοτούσε μείωση κατά τουλάχιστον 2%. Σήμερα, πολλοί δηλώνουν ότι το 1% εξοικονόμηση είναι αρκετό κίνητρο για την αναχρηματοδότηση.\nΕπίσης, οι ιδιοκτήτες σπιτιού έχουν συχνά τη δυνατότητα να αναχρηματοδοτήσουν ένα υφιστάμενο δάνειο με στόχο να περιορίσουν τη διάρκεια. Όμως αυτό χρειάζεται ιδιαίτερη προσοχή καθώς η επιμήκυνση σημαίνει μεγαλύτερη δαπάνη για τόκους και μεγαλύτερη διάρκεια του χρόνου που το σπίτι θα έχει προσημείωση.\nΠαράλληλα κάποιοι προχωρούν στην υλοποίηση της απόφασης προκειμένου να μετατρέψουν το επιτόκιο του δανείου τους από κυμαινόμενο σε σταθερό. Αυτό γίνεται σε περιόδους που υπάρχει ανασφάλεια σχετικά με την πορεία των επιτοκίων και ειδικότερα αν η αγορά θεωρεί ότι βρίσκεται το κατώφλι ενός αυξητικού κύκλου επιτοκίων. Η αναχρηματοδότηση μπορεί να είναι μια μεγάλη οικονομική κίνηση αν μειώνει τις δόσεις και συντομεύει τη διάρκεια του δανείου. Όταν χρησιμοποιείται με προσοχή, μπορεί επίσης να αποτελέσει ένα πολύτιμο εργαλείο για τον έλεγχο του χρέους.\nΠριν όμως την απόφαση ρίξτε μια προσεκτική ματιά στην οικονομική κατάστασή σας, και ρωτήστε τον εαυτό σας: Πόσο καιρό προτίθεμαι να συνεχίσω να κατοικώ σε αυτό το σπίτι; Και πόσα χρήματα θα εξοικονομήσω από την αναχρηματοδότηση; Και πάλι, πρέπει να έχετε κατά νου ότι το κόστος αναχρηματοδότησης είναι μεταξύ 1 και 6% του κεφαλαίου του δανείου. Χρειάζονται χρόνια για να ανακτήσετε το κόστος με την εξοικονόμηση των πόρων από ένα χαμηλότερο επιτόκιο και μια μικρότερη διάρκεια. Έτσι, αν δεν σκοπεύετε να παραμείνετε στο σπίτι για περισσότερα χρόνια, το κόστος της αναχρηματοδότησης μπορεί να είναι μεγαλύτερο από την εξοικονόμηση.\nΑναρτήθηκε από XaZoKoUtIA στις 11:12 π.μ.


Το ΠΑΣΟΚ καταγγέλλει Μπαλτά-Κουράκη\nΑρχική > Το ΠΑΣΟΚ καταγγέλλει Μπαλτά-Κουράκη\nΓια Πρωτοφανή αυθαιρεσία και αγνόηση των αποφάσεων της Διοίκησης της Εκπαίδευσης τον υπουργό Παιδείας Αριστείδη Μπαλτά, κάνει λόγο με ανακοίνωση της η τομεάρχης Παιδείας του ΠΑΣΟΚ Εύη Χριστοφιλοπούλου και καταγγέλει ότι:\nΟ πουργός Παιδείας παρακάμπτει αποφάσεις των Κεντρικών Υπηρεσιακών Συμβουλίων Πρωτοβάθμιας και Δευτεροβάθμιας Εκπαίδευσης με το «έτσι θέλω» και δεν κυρώνει όλους τους πίνακες συντονιστών εκπαίδευσης για τα 11 γραφεία του εξωτερικού, αλλά μέρος των αποφάσεων που προφανώς αντιστοιχούν σε κομματικές επιλογές του ΣΥΡΙΖΑ.\nΜε τις πράξεις του αυτές αποδεικνύει ότι στο βωμό της ψηφοθηρίας δεν σέβεται ούτε τη Διοίκηση της Εκπαίδευσης, ούτε τους εκπαιδευτικούς αλλά ούτε και τους μαθητές.\nΟι μάσκες πέφτουν και αναδεικνύεται το πρόσωπο του σταλινισμού και της αυθαιρεσίας.\nΠροφανώς ο κ. Υπουργός βρίσκεται σε ευθύ ανταγωνισμό με την Πρόεδρο της Βουλής για τα πρωτεία.\nΕπίσης η τομεάρχης Παιδείας του ΠΑΣΟΚ, με άλλη ανακοίνωση καταγγέλλει τα εξής:\nΟι λαϊκιστικές και παλαιοκομματικές λογικές δεν έχουν τέλος στην κυβέρνηση ΣΥΡΙΖΑ – ΑΝΕΛ.\nΑυτή τη φορά ο Αναπληρωτής Υπουργός Παιδείας κ. Κουράκης προβαίνει στην αναστολή συγχωνεύσεων ακόμα και μονοθέσιων σχολείων, γεγονός που πλήττει ακόμα περισσότερο την εκπαίδευση και δημιουργεί επιπλέον κενές θέσεις εκπαιδευτικού προσωπικού την ώρα που δεν υπάρχουν πιστώσεις.\nΕύη Χριστοφιλοπούλου ΠΑΣΟΚ Αριστείδης Μπαλτάς Τάσος Κουράκης \n25 Αυγ 2015 17:37\nθυμηθηκαν τα τερατα που εκαναν,πανω απο 1000 συγχωνευσεις σχολειων σε 1 χρονο, και αντιδρουν για ελαχιστες ανακλησεις συγχωνευσεων! Τα πραγματα ειναι δραματικα οντως με τις πιστωσεις -κυριως απο τον προυπολογισμο- αλλα χρειαζεται θρασος να κουνα το δαχτυλο η Ευη!\n25 Αυγ 2015 20:13\n26 Αυγ 2015 09:54\nΤί να πει κανείς για την κυρία αυτή που το μόνο πράγμα που έκανε ήταν να διαλύσει το σχολείο. Παρόλα αυτά λυσσομανά ακόμα . Ειδικά η Παιδεία δεν προσφέρεται για μνημονιακές λογικές κυρία μου. Πόσο μάλλον τώρα που είναι τόσο "μαδημένη" στην Ελλάδα (από όλες τις παρατάξεις). Και στο έμψυχο και στο άψυχο σώμα της. Δεν σηκώνει άλλο με την μνημονιακή σου μεροληπτική αριθμολαγνεία. Ο πάτος είναι το όριο που βιώνουμε και δεν ξεπερνιέται. Ακόμα δεν κατάλαβες τίποτε; Δες π.χ. τους μισθούς στη ΔΕΗ όπου του δημοτικού παίρνουν σήμερα μ.ο. τετραπλάσια από καθηγητή και δείξε εκεί την παρουσία σου. Σε τρομάζει η δικαιοσύνη; Ξύπνα επί τέλους σ !\nSource URL: https://www.esos.gr/arthra/39444/pasok-kataggellei-mpalta-koyraki


Η Δήμητρα Ματσούκα τρέχει για χρέη 108.000 ευρώ στο δημόσιο\nTuesday, 30 May 2017 10:30\nΑντιμέτωπη με χρέη προς το δημόσιο που ξεπερνούν τις 100.000 ευρώ βρίσκεται η ηθοποιός Δήμητρα Ματσούκα.\nΌπως γράφει η Espresso, η Δήμητρα Ματσούκα κατηγορεί τον λογιστή της για λάθος στον φόρο εισοδήματος την περίοδο 2010-2011. Αυτή τη στιγμή έχει οφειλές της τάξης των 108.000 ευρώ ωστόσο εκείνη, μέσω του δικηγόρου της λέει ότι θέλει να πληρώσει αλλά μέσω εξωδικαστικού μηχανισμού.\nΚατά τη διάρκει της χθεσινής δίκης, όπου η ηθοποιός δεν εμφανίστηκε έγινε γνωστό ότι θέλει να ενταχθεί στον νόμο για τον εξωδικαστικό μηχανισμό έτσι ώστε να αποφύγει την δικαστική οδό. Ζήτησε αναβολή στη δίκη λέγοντας ότι περιμένει την πώληση ενός σπιτιού από την οποία περιμένει να λάβει χρήματα, αλλά και την αμοιβή της από κάποια παραγωγή ώστε να μπορέσει να πληρώσει τα χρέη της.\nΤελικά το δικαστήριο χθες αποφάσισε να δώσει ακόμη μια αναβολή υπέρ της Δήμητρας Ματσούκα μέχρι τα τέλη του 2017 έτσι ώστε η ηθοποιός να μπορέσει να βρει το ποσό και να πληρώσει το χρέος της χωρίς να κινηθεί η δικαστική διαδικασία σε βάρος της.


Βες Σωτήριος – Συγγραφείς – Βες Σωτήριος – Εκδόσεις ΚΡΙΤΙΚΗ\nΟ Σωτήριος Βες είναι ομότιμος καθηγητής του Τμήματος Φυσικής του ΑΠΘ. Είναι απόφοιτος του Τμήματος Φυσικής του Πανεπιστημίου Πατρών (1973). Έλαβε το Μεταπτυχιακό του Δίπλωμα Ηλεκτρονικής Φυσικής από Τμήμα Φυσικής του ΑΠΘ το 1978 και το Διδακτορικό του Δίπλωμα από το Technische Universität Stuttgart (1982) σε συνεργασία με το Max-Planck Institut für Festkörperphysik της Stuttgart. Ανέπτυξε εκτενή και καρποφόρα συνεργασία με περισσότερα από 10 σημαντικά ακαδημαϊκά ιδρύματα και ερευνητικά ινστιτούτα του εξωτερικού. Έχει επιβλέψει/συνεπιβλέψει πλέον των 20 Διδακτορικών διατριβών και πλέον των 40 μεταπτυχιακών διπλωματικών εργασιών. Έχει συμμετάσχει σε πλέον των 150 διεθνών και τοπικών συνεδρίων. Υπήρξε προσκεκλημένος ομιλητής σε 8 διεθνή συνέδρια και οργάνωσε 2 διεθνή συνέδρια.\nΈχει διδάξει για πάνω από 35 χρόνια μια πλειάδα μαθημάτων κορμού και επιλογής τόσο σε προπτυχιακό όσο και σε μεταπτυχιακό επίπεδο σε θέματα Γενικής Φυσικής, Οπτικής και Στερεάς κατάστασης. Επίσης έχει γράψει (2), συγγράψει (3), μεταφράσει (2), επιμεληθεί (3) διδακτικά βιβλία και πανεπιστημιακές σημειώσεις (8). Η διδακτική και ερευνητική δραστηριότητά του έχει ως κύρια γενική κατεύθυνση τις Οπτικές Ιδιότητες Στερεών και θέματα Οπτικής. Ειδικότερα, εντάσσεται στους εξής τομείς: Οπτική Φασματοσκοπία (ηλεκτρονικές και δονητικές οπτικές ιδιότητες στερεών), Ηλεκτρονική Δομή Στερεών, Δυναμική Πλέγματος, Επαγόμενες μεταβολές φάσεως με την πίεση/θερμοκρασία, Οπτική – Μη Γραμμική Οπτική. Έχει επίσης δημοσιεύσει συνολικά πάνω από 127 εργασίες στα πλέον γνωστά διεθνή περιοδικά με κριτές. Υπάρχουν πλέον των 2.700 ετεροαναφορών στο έργο του και έχει δείκτη απήχησης h =30.


Τα στατιστικά και οι αριθμοί του Άρης - Παναθηναϊκός | Panathinaikos24.gr\nΤα στατιστικά και οι αριθμοί του Άρης – Παναθηναϊκός\nΟ Παναθηναϊκός ταξιδεύει στη Θεσσαλονίκη όπου και θα αναμετρηθεί με τον Άρη σε ματς εξ αναβολής για τη 18η αγωνιστική της Basketleague.\nΗ ιστοσελίδα του ΕΣΑΚΕ έδωσε στη δημοσιότητα αριθμούς και στατιστικά από την προϊστορία της αναμέτρησης των δύο ομάδων με τον Παναθηναϊκό να κυριαρχεί του Άρη σε όλες τις κατηγορίες.\nΟ... Ολυμπιακός κρίνει τα πάντα. Τι θα γίνει με Βόβορα και νέες μεταγραφές.\nΟ Παναθηναϊκός αντιμετωπίζει στον μικρό τελικό του Super Cup την ΑΕΚ (16:30, ERT SPORTS)...


ΝΒΑ Playoffs: Έφτασε η ώρα που ξεχωρίζουν οι Άντρες από τα παιδάκια - RatPack.gr\nSPORTS | 14/04/2018\nRegular Season ήτανε και πάει. Απομένουνε μόλις λίγες ώρες από το πρώτο τζάμπολ των ΝΒΑ Playoffs, με το ματς Golden State Warriors - San Antonio Spurs να ανοίγει την αυλαία στις 22:00.\nΜετά από 82 παιχνίδια στη Regular Season και κοιτώντας την τελική κατάταξη πιάσαμε ένα φαβορί και ένα αουτσάιντερ από κάθε περιφέρεια τα οποία μας εντυπωσίασαν και θα θέλαμε να ξύσουν- γιατί όχι να προσπεράσουν - το ταβάνι τους στο τέλος της χρονιάς. Και επειδή και φέτος το σύνθημα «Je suis Αντετοκούνμπο» καλά κρατεί, ρίχνουμε και ματιά στην αναμέτρηση των Milwaukee Bucks με τους τραυματισμένους Celtics.\nRockets: Πρώτοι αλλά το λιγότερο φαβορί από τα φαβορί\nΘέση: 1η στη Δύση\nΑντίπαλος: Minnesota Timberwolves\nΜυστήριο τρένο αυτοί οι Rockets. Από την πρώτη αγωνιστική και το ματς με τους Warriors μέχρι και το τέλος παίζουν με πατημένο το γκάζι. Οι τύποι τρέχουν-τρέχουν-τρέχουν, έχουν τον πιο φορμαρισμένο παίκτη στη λίγκα- James Harden οέ οέ οέ – δίπλα του τον Chris Paul σε δαιμονιώδη κατάσταση και ένα κράμα παικτών έτοιμους και οπλισμένους σε όλες τις γωνίες για να «πυροβολήσουν».\nΤο «run n' gun» παιχνίδι τους έβγαλε πρώτους σε όλο το ΝΒΑ, ωστόσο το ερώτημα και εύλογα τώρα είναι άλλο: Μπορούν να συνεχίσουν στο ίδιο μοτίβο και στα Playoffs; Εκεί που ο ρυθμός αλλάζει, οι οργανωμένες επιθέσεις απαιτούν γερά και καθαρά μυαλά, το ξύλο πέφτει σύννεφο και οι μεγάλοι παίκτες οφείλουν να βγουν μπροστά;\nΤο Houston έπαιξε φέτος ίσως το καλύτερο μπάσκετ, ήταν σταθερό από την αρχή ως το τέλος, έδειξε χαρακτήρα στα δύσκολα, αλλά αποτελεί την μόνη πρώτη ομάδα της regular season τα τελευταία χρόνια που δεν είναι φαβορί. Και γιατί αυτό; Οι λόγοι είναι δύο. Ο πρώτος είναι το μεγαθήριο που λέγεται Warriors. Όσο πληγωμένοι από τραυματισμούς και αν είναι, όσο και αν παίρνει αποβολές ο Durant, όσο και να πλακώνονται τον τελευταίο καιρό, γίνεται να τους ξεγράψεις; Μόνο και μόνο το ότι μετά τον πρώτο γύρο επιστρέφει και ο Curry από τραυματισμό, καταλαβαίνει κανείς ότι το μεγαθήριο γιγαντώνεται επικίνδυνα.\nΟ δεύτερος λόγος έχει ονοματεπώνυμο: Mike D’ Antony. Μέχρι φέτος ο έμπειρος κόουτς, έχει αποδείξει ότι άμα έχει στα χέρια του ρόστερ run n’ gun, κάνει παπάδες στη regular season. Όταν όμως έρχονται τα δύσκολα, οι ομάδες του κάτι παθαίνουν. Ξεχνά κανείς που στους Phoenix Suns, με Steve Nash και Amar’e Stoudemire δεν σταύρωσε τίτλο; Τη Minnesota μπορεί να την περάσει, μετά όμως τι; Για να δούμε αν έχει μάθει από τα λάθη του και μας επιφυλάσσει κάτι διαφορετικό στις επόμενες μέρες.\nUtah Jazz: Το underdog που εύχεσαι να αποφύγεις\nΘέση: 5η στη Δύση\nΑντίπαλος στον 1ο γύρο: Oklahoma City Thunder\nΗ Utah είναι τρέλα και αυτό δεν χωρά αμφιβολία. Μια ομάδα από μικρή αγορά, που έδειχνε να ψάχνεται λίγο πριν το τέλος, όχι μόνο έσωσε την παρτίδα, άλλα απείχε ελάχιστα από το να πάρει πλεονέκτημα έδρας στον πρώτο γύρο των Playoffs. Και οι Thunder τους οποίους θα αντιμετωπίσουν είναι οι μεγάλοι άτυχοι.\nOι «μορμόνοι» είναι μία ομάδα συμπαγής. Όλοι παίζουν για όλους, οι ρόλοι είναι ξεκάθαροι και παρά το γεγονός ότι δεν έχουν το εύκολο καλάθι - αν βάλεις τον Gobert να ποστάρει θα κλαις – δείχνουν να έχουν τον τρόπο και τον χαρακτήρα να παίρνουν αυτό που θέλουν.\nΚαι με ποιο τρόπο το καταφέρνουν; Με τη σκληρή άμυνα. Διότι πέραν της ομαδικής αλληλοκάλυψης, η καλή άμυνα δηλώνει ένα μεγάλο χαρακτηριστικό για τον χαρακτήρα της ομάδας. Θέληση για νίκη, διάθεση για κάθε χαμένη μπάλα, δίψα για διάκριση. Και στην post season αν παίξεις άμυνα έχεις πιθανότητες για κάτι καλό.\nΗ ομάδα του Quin Snyder θα βρει στον πρώτο γύρο ένα πληγωμένο θηρίο. Την Oklahoma των Westbrook-George-Anthony που μετά από 82 παιχνίδια ακόμα ψάχνει να βρει τη χημεία της. Μόνο που επειδή δεν είναι μια τριάδα από τίποτα μπαγλαμάδες, ποιος μπορεί να τους ξεγράψει; Αν μας έχει πείσει για κάτι ο Westbrook όλα αυτά τα χρόνια, είναι ότι δεν θα σταματήσει να γίνεται καλύτερος προκειμένου να φέρει έναν τίτλο στην Oklahoma. Για να το κάνει αυτό όμως θα πρέπει να περάσει από τη Utah πρώτα. Εκεί οι Rubio, Ingles, Gobert, Favors και η αποκάλυψη Mitchel τον περιμένουν με ανυπομονησία.\nRaptors: Αν όχι τώρα, πότε;\nΘέση: 1η στην Ανατολή\nΑντίπαλος στον 1ο γύρο: Washington Wizards\nΞεκίνησαν νωχελικά αλλά πλέον όλοι τους φοβούνται. Είναι μια ομάδα που βρίσκεται σταθερά στις δυνατές ομάδες της λίγκας, αλλά κάθε χρόνο, εκεί που λες ότι δεν έχουν κάτι παραπάνω να μας δείξουν, βγάζουν ποιότητα και γούστο. Χτισμένοι σε ευρωπαϊκά πρότυπα, με κορμό σταθερό εδώ και χρόνια, έχουν μάθει να παίζουν σχεδόν με κλειστά μάτια και κάθε χρόνο επιδεικνύουν μεγαλύτερη δίψα από την προηγούμενη. Καλώς ή κακώς οι Raptors δεν έχουν κάνα ρόστερ που να τρομάζει όπως για παράδειγμα οι Warriors ή οι Cavaliers, αλλά αυτό είναι μια λεπτομέρεια που φέτος δείχνει να μην μετράει.\nΔιότι διαθέτουν ό,τι χρειάζεται για να φτάσουν μέχρι τέλους. Μπορεί οι Cavs να έχουν τα χάλια τους, αλλά ακόμα και από τη θέση που τερμάτισαν (4η), η παρέα του LeΒron παραμένει η πιο δυνατή ομάδα στην Ανατολή. Και αν δεν γίνει τίποτα το εξωφρενικό, Raptors και Cavaliers θα τα πουν στους Τελικούς της Περιφέρειας. Εκεί είναι που θα φανεί αν ο Lowry είναι φτιαγμένος για μεγάλα πράγματα, αν ο Valanciunas μπορεί να βάλει στα καλάθια τον Love και τους αντίπαλους ψηλούς. Και κυρίως, εκεί είναι που θα αποδείξει ο DeRozan ότι έχει το ειδικό βάρος και ιδιαίτερα τις μπάλες να κοιτάξει κατάματα τον King James και να τον εκθρονίσει. Μέχρι τότε βέβαια, ο John Wall και οι Wizards περιμένουν με άγριες διαθέσεις – απόψε στις 00:30 στο Τορόντο.\nPhiladelphia: Η ομάδα του μέλλοντος αγγίζει το πεπρωμένο της\nΘέση: 3η στην Ανατολή\nΑντίπαλος στον 1ο γύρο: Miami Heat\nΉταν καλοκαίρι του 2012 όταν η ανταλλαγή του Dwight Howard έφερνε τον Will Bynum στους 76άρηδες και όλη η Philadelphia έκανε όνειρα τίτλου. Τελικά, ο άλλοτε άσσος των Lakers τραυματίστηκε σοβαρά στο… bowling, εξαφανίστηκε από προσώπου γης και οι Sixers μαζί του. Τα πλάνα άλλαξαν και η ομάδα απο διεκδικήτρια δαχτυλιδιού αποφάσισε πως τα επόμενα χρόνια στόχος ήταν… να χάνει προκειμένου να μαζεύει παίκτες στο draft. Πέντε χρόνια αργότερα λοιπόν, ύστερα από συλλογή άπειρων ηττών, το σύνολο ήταν πλέον έτοιμο. Μόνο που κανείς δεν περίμενε να πάει από φέτος τόσο καλά.\nΟι 76ers μπορεί να μην είναι ακόμα έτοιμοι για να πρωταγωνιστήσουν αλλά ο νεανικός ενθουσιασμός, η δίψα της πόλης και το εκρηκτικό δίδυμο Simmons-Embiid (τελευταία έχει προστεθεί και ο Fultz στην εξίσωση) δείχνουν ότι η ομάδα αν παραμείνει ως έχει, θα μοιράζει τη μία σακούλα μετά την άλλη.\nΑπέναντί τους στον πρώτο γύρο θα βρουν το Miami, μία ομάδα με πολλά σκαμπανευάσματα φέτος μεν, αλλά με παίκτες που έχουν φάει με το κουτάλι την post season δε. Ο Dwayne Wade γύρισε μεσούσης της σεζόν στο «σπίτι» του, και με βάση τα όσα έκανε δεν αστειεύεται καθόλου. Σε λίγες ώρες θα τα βάλει με τα νεούδια Simmons-Fultz-Saric, ο Dragic με τους αδίστακτους τριποντέρ Bellineli και Reddick ενώ ο Embiid θα παίζει ξύλο με τον Whiteside ακόμα και αν τελειώσει η σειρά.\nΑπό τους Sixers κανείς δεν έχει (ακόμα) απαιτήσεις. Οι τύποι επέστρεψαν φέτος στην ελίτ πετυχαίνοντας και με το παραπάνω τον στόχο που είχαν θέσει. Αν και για να πούμε την αλήθεια, άπαντες, ακόμα και αν δεν τους στηρίζουμε, θα κοιτάμε κλεφτά και θα ελπίζουμε να το πάνε όσο πιο μακριά γίνεται. Είναι άλλωστε η ομάδα του μέλλοντος.\nΚαι... Milwaukee Bucks: Η μεγάλη ευκαιρία του Giannis\nΘέση: 7η στην Ανατολή\nΑντίπαλος στον 1ο γύρο: Celtics\nΌσα χρόνια και αν θυμάμαι τον εαυτό μου βλέποντας ΝΒΑ, δύο ομάδες θυμόμουν να μην μπορούν να περάσουν τον πρώτο γύρο των Playoffs. Τους Blazers και τους Bucks. Οι πρώτοι κατάφεραν εδώ και λίγα χρόνια να σπάσουν την κατάρα, για τους δεύτερους όμως δεν μπορώ να πω το ίδιο.\nΤα «ελάφια» έχουν δημιουργήσει ένα πολύ καλό και δυνατό σύνολο, το οποίο ωστόσο για μία ακόμα σεζόν δεν μπόρεσε να εξασφαλίσει πλεονέκτημα έδρας στον πρώτο γύρο. Τερμάτισαν 7οι κάτι που σημαίνει ότι θα πέσουν με τους 2ους της Ανατολής, Celtics. Φέτος ωστόσο είναι η μεγάλη τους ευκαιρία.\nΌποιος μπορεί να φανταστεί τους «Κέλτες» πλήρεις, με Irving και Hayward στο ρόστερ, θα είναι τρελός αν πει πως η ομάδα δεν πάει για τίτλο. Οι δυο τους θα βρίσκονται στα ματς εναντίον του Giannis, αλλά με πολιτικά στον πάγκο, καθώς κανείς τους δεν ξεπέρασε τον τραυματισμό του. Πλέον το βάρος πέφτει στους Tatum, Brown και Horford που όσο καλή χρονιά κι αν έκαναν, κανείς δεν βάζει το χέρι του στη φωτιά ότι θα τα καταφέρουν απέναντι στους Bucks. O Tatum μπορεί να είναι ο ηγέτης της επόμενης ημέρας στη Βοστόνη, ωστόσο στην πρώτη του επαφή με Post Season, ποιος μπορεί να πει ότι θα καταφέρει; Ειδικά αν θα κληθεί να μαρκάρει τον Greek Freak...\nΟ Giannis από την άλλη μοιάζει πλέον πιο έτοιμος από ποτέ για να δώσει στους Bucks την πρόκριση στον επόμενο γύρο. Και ακόμα και αν τον κλείσουν, υπάρχουν πλέον δίπλα του οι Parker και Brogdon που παραμονεύουν...


Βασίλης Λυπηρίδης Άρης Νίκος Γκάλης Παναγιώτης Γιαννάκης Γιάννης Ιωαννίδης\n30/04/2021, 17:40 16\nΕίναι αυτό που θέλει να ζήσει ξανά ο Βασίλης Λυπηρίδης όπως αποκαλύπτει μιλώντας στο www.gazzetta.gr. Καμία απονομή τίτλου, κανένα παιχνίδι, κανένα γλέντι στο «Ακρόαμα» γιατί αυτό δεν άγγιζε την ψυχή του. Μόνο να βγει για μια ακόμη φορά από τα αποδυτήρια, να νιώσει ξανά αυτό που δεν ξανάνιωσε ποτέ. Μια κατάσταση πέραν των ανθρώπινων ορίων. Αυτό ήταν εκείνος ο Άρης. Φρενίτιδα. Το πιο απόκρυφο όνειρο.


Απίστευτο βίντεο: Παπαγάλος «μάρτυρας» δολοφονίας επαναλαμβάνει τα τελευταία λόγια του θύματος! - Newsbomb\nΚΟΣΜΟΣ 06 Ιουν 2016 23:13\nΚανείς ή μάλλον μόνο ένας γνωρίζει τι πραγματικά συνέβη στην οικία του Martin Duram, ενός Αμερικανού που βρέθηκε δολοφονημένος μέσα σε σπίτι του στο Μίσιγκαν την περασμένη άνοιξη.\nΜόνο που αυτός ο ένας, σύμφωνα με τους γονείς του θύματος είναι ο αγαπημένος… παπαγάλος του γιου τους, ο οποίος ενδέχεται να… κελαηδήσει το δράστη!\nΟ 45χρονος M. Duram δέχθηκε θανάσιμους πυροβολισμούς μέσα στο σπίτι του, όπου βρέθηκε νεκρός πριν από μερικούς μήνες. Δίπλα του κείτονταν τραυματισμένη από σφαίρες και η σύζυγός του.\nΗ αστυνομία πίστεψε αρχικά ότι το ζευγάρι έπεσε θύμα αδίστακτων διαρρηκτών, ωστόσο σύντομα, οι υποψίες των αρχών στράφηκαν σε ένα πολύ κοντινό του πρόσωπο. Τη γυναίκα που πέρασε μαζί της τις τελευταίες του στιγμές…\nΣύμφωνα έτσι με αμερικανικό τηλεοπτικό δίκτυο που επικαλείται πηγή του τοπικού αστυνομικού τμήματος, εξετάζεται το ενδεχόμενο, η κα Duram, η οποία δεν τα πήγαινε και τόσο καλά με τον άνδρα της τον τελευταίο καιρό, να τον σκότωσε και στη συνέχεια να επιχείρησε να αυτοκτονήσει! Παρόλα αυτά, η ίδια αρνείται κατηγορηματικά κάτι τέτοιο, ενώ δεν υπάρχουν και αποδείξεις οι οποίες να στηρίζουν τη συγκεκριμένη θεωρία.\nΜόνο ο… παπαγάλος ο οποίος ήταν αυτόπτης μάρτυρας του φονικού!\nΟι Αρχές ωστόσο, αρνούνταν μέχρι σήμερα να… πάρουν κατάθεση από τον γκρίζο Αφρικανικό παπαγάλο, αν και οι γονείς του θύματος υποστηρίζουν ότι το πανέξυπνο πτηνό επαναλαμβάνει ακόμα τα τελευταία λόγια των πρωταγωνιστών της δολοφονίας που άκουσε εκείνο το βράδυ.\nΓια να ενισχύσουν μάλιστα τους ισχυρισμούς τους, παρουσιάζουν ως αποδεικτικό στοιχείο ένα βίντεο στο οποίο το πουλί ακούγεται να βγάζει ήχους που παραπέμπουν σε ανθρώπινο καυγά, αλλά και να λέει ξεκάθαρα τη φράση «Don’t f***king shoot» («Μην πυροβολείς γ@μ**το»)...\nΌπως και να έχει, η εξέλιξη στην υπόθεση αναμένεται με ιδιαίτερο ενδιαφέρον.\nΤο βίντεο που θα σας φτιάξει τη μέρα: Πάντα παίζει με το νεογέννητο μωράκι του!